title: Hans Surén

text: Hans Surén syntyi sotilassukuun ja hänen isänsä oli yleisesikuntaupseeri. Surén seurasi sukunsa perinteitä ja lähti sotilasuralle. Hänet ylennettiin luutnantiksi 1905 ja pian tämän jälkeen hänestä tuli kouluttaja preussilaisessa armeijan voimistelukoulussa. Surén siirrettiin Kameruniin Saksan siirtomaajoukkoihin vuonna 1912, missä hän joutui brittien sotavangiksi 1915. Surén vapautui vankienvaihdon yhteydessä Sveitsiin vuonna 1917 ja palasi Saksaan. Ensimmäisen maailmansodan päätyttyä Surén sai vakanssin 100 000:n miehen vahvuisessa Reichswehrissa vuonna 1919 ja hänet nimitettiin armeijan urheilukoulun johtajaksi. Hän jäi pois armeijan palveluksesta vuonna 1924 majurin arvoisena. Jo armeijan urheilukoulussa Surén oli harjoituttanut sotilaita alastomina tukinheitossa ja maastojuoksussa.


title: Hans Surén

text: Sotilasuran jälkeen Surénista tuli menestyksekäs kirjailija. Hänen tuotantonsa käsitteli pääasiassa urheilua, terveitä elämäntapoja ja ulkoilmaelämää. Vuonna 1924 ilmestynyt teos "Der Mensch und die Sonne" (Ihminen ja aurinko) myi ensimmäisenä vuonna 250 000 kappaletta ja siitä otettiin 68 painosta. Kirjassa Surén kuvailee muun muassa voimisteluoppejaan ja erityisesti alastomuuden mystisiä etuja. Kirjailija itse esiintyy kirjansa kuvissa myös alastomana ja öljyttynä "pronssipatsaana" keihästä ja kiekkoa pidellen. Toinen menestysteos oli seuraavana vuonna 1925 ilmestynyt teos "Deutche Gymnastik". Surén oli julkaissut tusinan verran kirjoja vuoteen 1932 mennessä.


title: Hans Surén

text: Hans Surén tapasi Adolf Hitlerin vuonna 1932 ja hän liittyi natsipuolueeseen toukokuussa 1933. Motiivina puolueeseen liittymiseen olivat urapyrkimykset natsihierarkian fyysisen koulutuksen parissa. Hän ylenikin pian Reichsarbeitsdienstin johtoon, missä hän vastasi fyysisestä kasvatuksesta. Vuonna 1936 Walther Darré nimitti Surénin Saksan maalaisväestön fysikaalisesta kasvatuksesta vastaavaksi henkilöksi. Surénille tarjoituivat täten erinomaiset mahdollisuudet levittää kansanomaista nudismia Kolmannessa Valtakunnassa. Ihminen ja aurinko -teoksesta otettiin rasistisia lisäelementtejä sisältävä uusintapainos vuonna 1936 nimellä "Mensch und Sonne: Arisch-Olympischer Geist", josta tuli uudelleen aikansa bestselleri. 1930-luvun loppuun mennessä Walther Darré, Reinhard Heydrich ja Rudolf Hess olivat hyväksyneet Surénin edustaman nudismin olevan linjassa kansallissosialistisen ajattelun kanssa ja vuonna 1942 Heinrich Himmler ilmaisi alastonuinnin olevan virallisesti hyväksyttyä. Surénille itselleen vuosi 1942 oli onnettomampi, koska hänet erotettiin natsipuolueesta harrastettuaan muun muassa julkisesti itsetyydytystä. Surén vietti sodan loppuajat Brandenburg/Havelin kuritushuoneessa, koska häntä epäiltiin yhteyksistä vuoden 1944 heinäkuun 20. päivän salaliittoon. Sodan jälkeen Surén vietti suhteellisen hiljaista elämää julkaisten urheilupedagogisia kirjoituksia.


title: Hans Surén

text: Surénin kirjallinen tuotanto Saksan kansalliskirjastossa


title: Suraj Sharma

text: Suraj Sharma (s. 21. maaliskuuta 1993) on intialainen näyttelijä, joka tunnetaan parhaiten pääroolistaan elokuvassa "Piin elämä" (2012).


title: Saksun

text: Saksun on kylä Streymoyn saaren luoteisrannikolla Färsaarilla. Kylä kuuluu Sundan kuntaan, ja asukkaita siellä oli vuonna 2013 yhteensä 19.


title: Saksun

text: Kylässä sijaitseva Dúvugarðurin maatila aloitti toimintansa jo ennen 1600-lukua ja on toiminnassa edelleen. Toisen lähteen mukaan tila perustettiin 1800-luvulla. Vanhin osa tilasta oli asuttu toiseen maailmansotaan saakka, ja se toimii nykyisin keskikesällä avoinna olevana museona, joka esittelee färsaarelaista elämää keskiajalta 1900-luvun alkuun. Kylän nykyinen nurmikattoinen kivikirkko on valmistunut vuonna 1858. Alun perin kylässä oli pieni kappeli, jota käytettiin uskonpuhdistukseen saakka. Tämän jälkeen kylän asukkaiden täytyi kirkonmenoihin osallistuakseen vaeltaa vuorten yli kahden tunnin matka läheiseen Tjørnuvíkin kylään. Nykyisin Saksun on färsaarelaisten keskuudessa suosittu päiväretkikohde kesäaikaan.


title: Saksun

text: Saksunin kylään ei ole julkista liikennettä, joten sinne pääsee joko omalla autolla tai vaeltamalla läheisestä Haldarsvíkin tai Tjørnuvíkin kylästä.


title: Saksun

text: Saksunin kylä sijaitsee Streymoyn saaren luoteisrannikolla Färsaarten pohjoiskolkassa. Kylä sijaitsee lähellä Streymoyn luoteisinta kohtaa. Saksun sijaitsee reilun kymmenen kilometrin päässä Hvalvíkin kylästä luoteeseen. Kylä sijaitsee Dalsájoen rannalla entisen syvän ja kapean merenlahden pohjukassa. Merenlahti toimi hyvänä luonnonsatamana, mutta myrskyn seurauksena lahti täyttyi hiekasta ja nykyisin kylän länsipuolella sijaitsee merenlahden sijasta pyöreä Pollurin-niminen vuorovesilaguuni, jota ympäröivät louhikot ja vesiputoukset. Esimerkiksi Gellingarájoki syöksyy laguuniin muodostaen vesiputouksen. Saksunin kylää ympäröivät korkeat vuoret pohjoisessa, idässä ja etelässä.


title: Saksun

text: Oheisessa taulukossa esitetyt Saksunin väkiluvut pohjautuvat Färsaarten tilastokeskuksen () tietoihin.


title: Kawasaki ER-5

text: ER-5 on Kawasakin vuosina 1997-2006 valmistama perusmallinen moottoripyörä. Se kuuluu Kawasakin Standard Sports -luokkaan, jossa pääpiirteinä ovat pelkistetty ja toimintavarma rakenne, helppo huollettavuus ja kulutusta kestävä mitoitus. ER-5:n moottori perustuu Kawasaki EN 450 Customin tekniikkaan. Luonteensa puolesta joustava moottori sopii hyvin vaihtelevaan ajoon maantiellä tai kaupungissa.


title: Concepción (Paraguayn departementti)

text: Concepción on Paraguayn departementti. Sen pinta-ala on 18 151 neliökilometriä. Vuonna 2010 asukkaita oli 190 500. Departementin pääkaupunki on myös nimeltään Concepción.


title: Concepción (Paraguayn departementti)

text: Departementti on harvaanasuttua aluetta Brasilian vastaisella rajalla. Siellä kasvatetaan karjaa ja tuotetaan sokeriruokoa, vehnää ja soijapapuja.


title: Cordillera (departementti)

text: Cordillera on Paraguayn departementti. Sen pinta-ala on 4 948 neliökilometriä. Vuonna 2010 asukkaita oli 276 900. Departementin pääkaupunki on Caacupé.


title: Cordillera (departementti)

text: Departementti on saanut nimensä vuorijonosta.


title: Guairá (departementti)

text: Guairá on Paraguayn departementti. Sen pinta-ala on 3 846 neliökilometriä. Vuonna 2010 asukkaita oli 197 000. Departementin pääkaupunki on Villarrica.


title: Guairá (departementti)

text: Departementti on pieni mutta tiheään asuttu. Alueella viljellään sokeriruokoa ja yerba mateta.


title: Itapúa

text: Itapúa on Paraguayn departementti. Sen pinta-ala on 16 525 neliökilometriä. Vuonna 2010 asukkaita oli 535 500. Departementin pääkaupunki on Encarnación.


title: Itapúa

text: Paranájoen varrella sijaitseva departementti kuuluu Paraguayn vauraisiin ja tiheimmin asuttuihin osiin. Väestö keskittyy pääkaupungin lähelle, missä on Argentiinan puolelle Posadasiin vievä silta.


title: Suárez

text: Suárez tai Suarez on espanjankielinen sukunimi, joka on muun muassa seuraavilla henkilöillä:


title: Misiones (departementti)

text: Misiones on Paraguayn departementti. Sen pinta-ala on 9 556 neliökilometriä. Vuonna 2010 asukkaita oli 117 000. Departementin pääkaupunki on San Juan Bautista.


title: Misiones (departementti)

text: Departementti on saanut nimensä vanhoista jesuiittojen lähetysasemista.


title: Ñeembucú

text: Ñeembucú on Paraguayn departementti. Sen pinta-ala on 12 147 neliökilometriä. Vuonna 2010 asukkaita oli 83 800. Departementin pääkaupunki on Pilar.


title: Ñeembucú

text: Departementti sijaitsee maan eteläosassa, lähellä paikkaa jossa Paraguay- ja Paranájoet yhtyvät. Se on ollut pitkään eristyksissä muusta maasta, mutta nykyisin maantieyhteydet ovat kehittyneet. Alueen talous perustuu hevosten ja lampaiden kasvatukseen.


title: Ñeembucú

text: Departementti jakaantuu 16 piirikuntaan:


title: Paraguarí (departementti)

text: Paraguarí on Paraguayn departementti. Sen pinta-ala on 8 705 neliökilometriä. Vuonna 2010 asukkaita oli 239 600. Departementin pääkaupunki on myös nimeltään Paraguarí.


title: Paraguarí (departementti)

text: Departementti tunnetaan jylhästä luonnostaan, sen vuoristoa halkovat monet joet ja vuoristopurot. Siellä tuotetaan sokeriruokoa, hevosia, sianlihaa ja lampaita sekä puuvillaa ja soijapapuja.


Kolmion kulmanpuolittajien leikkauspiste on geometriassa kolmion sisäpiste, joka syntyy, kun kolmion jokaisen kärjen kulmanpuolittaja leikkaa toisensa. Leikkauspiste on eräs kolmion merkillisestä pisteistä, ja se on luetteloitu "Kimberlingin pisteiden luetteloon" tunnuksella formula_1. Pisteen nimeksi valitaan joskus I johtuen ilmeisesti sen monikielisestä nimestä, joka kirjoitetaan englanniksi "incenter". Se viittaa kolmion sisään piirrettyyn ympyrään, jonka keskipiste se samalla on.


title: Kolmion kulmanpuolittajien leikkauspiste

text:
Kulmanpuolittaja kulkee yhtä kaukana puolittamansa kulman vasemmasta ja oikeasta kyljestä, joten leikkauspiste on yhtä kaukana kaikista kolmion sivuista. Ympyrä, jolla on säteenään tämä etäisyys, sivuaa kolmion jokaista sivua sisältäpäin. Leikkauspisteen etäisyys sivuista formula_2 on säteen formula_3 suuruinen
kun kolmion piirin pituuden puolikas on formula_5


text: Kolmion kolme kärkeä merkitään formula_6, formula_7, ja formula_8 ja kärkien vastaiset sivut merkitään vastaavilla pienillä kirjaimilla formula_9, formula_10 ja formula_11. Leikkauspisteen koordinaatit ovat silloin


text: Pisteen trilineaariset koordinaatit ovat formula_13 eli leikkauspiste sijaitsee yhtä etäällä kaikista sivuista.


text: Pisteen barysentriset koordinaatit ovat formula_14.


title: Presidente Hayes

text: Presidente Hayes on Paraguayn departementti. Sen pinta-ala on 72 907 neliökilometriä. Vuonna 2010 asukkaita oli 103 400. Departementin pääkaupunki on Pozo Colorado.


title: Presidente Hayes

text: Departementti sijaitsee chacon alueella ja keskittyy karjankasvatukseen.


title: San Pedro (Paraguayn departementti)

text: San Pedro on Paraguayn departementti. Sen pinta-ala on 20 002 neliökilometriä. Vuonna 2010 asukkaita oli 357 300. Departementin pääkaupunki on San Pedro.


title: San Pedro (Paraguayn departementti)

text: Departementti on Paraguayn itäosan laajin ja sille ovat tunnusomaisia suuret karjatilat.


title: Suomen sähköverkko

text: Suomen sähköverkko muodostuu eri toimijoiden ylläpitämistä sähkön siirto- ja jakeluverkoista, jotka yhdessä välittävät voimalaitoksissa tuotetun sähkön maan eri osissa oleville kuluttajille.


title: Suomen sähköverkko

text: Sähkön siirto maan eri osiin valtakunnan tasolla tapahtuu korkeajännitteisessä Fingridin "kantaverkossa". Seuraavana vaiheena verkkohierarkiassa ovat "alueverkot", joiden alue kattaa yhtä tai kahta maakuntaa laajuudeltaan vastaavan alan. Alueverkkoyhtiöitä on 12. Paikallisten sähköyhtiöiden jakeluverkkoja on noin 80.


title: Suomen sähköverkko

text: Vuonna 2015 Suomen sähkönkulutuksesta katettiin noin 80 prosenttia omalla tuotannolla ja loput tuotiin siirtoyhteyksillä muista maista. Suurin osa tuontisähköstä tuli Ruotsista.


title: Suomen sähköverkko

text: Sähkön tultua Suomeen 1880-luvun taitteessa (Helsingin rautatieaseman valaistus 10.12.1877 ja Finlaysonin tehdassalin valaistus 1882) useimmat sähköverkot olivat aluksi laitoskohtaisia, tai paikallisia ja laajenivat alueellisiksi 1920-luvulle mennessä, jolloin pieniä sähkölaitoksia oli Suomessa noin 200. Suurimmissa kaupungeissa oli omat niin sanotut sähkötehtaat, kun taas pienemmissä teollisuustaajamissa teollisuusyritykset rakensivat ympäröivälle lähialueelle sähköverkon ja toimittivat sähköenergian, joka usein oli vesivoimalla tuotettua.


title: Suomen sähköverkko

text: Sähkön tärkein julkinen käyttösovellus oli aivan alussa katuvalaistus ja lähinnä lamppukuorman syötössä oli käytössä tasajännitejakelu, usein 127 V. Sähkö tuotettiin yleensä höyry-, tai dieselgeneraattoreilla ja samalla ladattiin akkuja, jotka syöttivät vähäisen kuorman aikaan yöllä verkkoa ja moottorigeneraattorit saatettiin sammuttaa. Tasajännitejakelusta kuitenkin luovuttiin paikkakunnittain sähkön kulutuksen kasvaessa ja vaihtovirtatekniikan teknisten etujen takia 1910–1930-luvuilla. Monissa kaupungeissa ja asutustaajamissa muutettiin Suomen Sähkölaitosyhdistyksen ohjelman mukaan lähinnä 1950-l. alussa 3 kV keskijänniteverkkoja 20 kV verkoiksi ja samaan aikaan 220/127 V jakelujännite kuluttajille nostettiin 380/220 V jännitteeksi, koska keskijänniteverkkojen muuntajat piti joka tapauksessa uusia.


title: Suomen sähköverkko

text: Muutoksia 127 voltista 220 volttiin oli tehty pienissä sähkölaitoksissa jo 1930-luvulta asti. Kuluttajien tavallisimpien sähkölaitteiden jännitemuutostyöt (mm. radiot, moottorit, joissa selvittiin kytkentämuutoksella) ja hehkulamppujen vaihdot hoitivat paikalliset sähkölaitokset, muiden sähkölaitteiden muutostyöt ja osan mittaroinnista maksoivat kuluttajat. Näin saatiin sähkön hävikkiä ja siirtohäviöitä vähennettyä ja siirtokapasiteettia kohotettua. Maaseudulla keskijänniteverkot oli jo alun perin rakennettu 20 kV jännitteelle ja jakelujännite oli 380/220V.


title: Suomen sähköverkko

text: Suomen ensimmäinen suurjänniteyhteys 7,8 kV:n jännitteellä valmistui 1898 ja yhdisti Laatokan Karjalassa Uuksunjokeen rakennetut vesivoimalat Ylä-Uuksunkoski, Kivikulmankoski ja Jukakoski 7,5 km:n päässä sijainneille E. M. Meyer & Co.:n Pitkärannan kaivoksien uudelle sähkömagneettiselle rikastuslaitokselle. Seuraavana vuonna valmistui samanpituinen suurjännitelinja Läskelän vesivoimalaitokselta Välimäen rautakaivokselle. Täysin suomalaisvoimin toteutetun Lavolankosken vesivoimalan sähköä alettiin siirtää vuoden 1900 syksyltä Viipurin Neitsytniemen muuntoasemalle 33 km:n matkan 15 kV jännitteellä.


title: Suomen sähköverkko

text: 1912 rakennettiin Suomen pisin 20 kV:n linja Rauman höyryvoima-asemalta Peipohjaan ja vuonna 1921 70 kV:n siirtoyhteys Äetsän vesivoimalaitokselta Poriin Rosenlewin tehtaille. Tällaiset lähinnä 1910–1920-luvulla rakennetut alueverkot yhdistivät voimalaitoksia ja kaupunkeja useiden kymmenien kilometrien säteellä. Tornion sähkölaitos osti v. 1924 alkaen sähköä Ruotsista Ekfors Kraftilta 20 kV (v. 1943 40 kV) siirtoyhteydellä.


title: Suomen sähköverkko

text: Varsinaisen kantaverkon alkuhetki oli Imatrankosken vesivoimalaitoksen ja sen Turkuun ja Viipuriin yhdistävän 563 kilometrin mittaisen Suomen ensimmäisen 110 kV:n suurjännitesiirtojohdon, eli niin sanotun Rautarouva-linjan käyttöönotto 16. tammikuuta 1929. Tähän runkoyhteyteen liitettiin sähköasemien kautta sen varrella sijainneita sähkölaitosten alueverkkoja, muun muassa Helsingin 35 kV alueverkko. Linjan länsipäähän rakennettiin v. 1939 tasaamaan ja varmistamaan sähköntuotantoa Vanajan höyryvoimalaitoksen ensimmäinen yksikkö teholtaan 40 MW.


title: Suomen sähköverkko

text: Vähäsateisten vuosien 1932–1934 aiheuttama vesivoimapula johti teollisuudessa sähköpulaan, joka rajoitti laajentuvaa teollisuustuotantoa ja nosti kustannuksia varsinkin Kymenlaaksossa. Teollisuus joutui ostamaan sähköä Imatran Voimalta ja tuottamaan sitä kivihiilellä vuonna 1932. Teollisuus päätti heti rakentaa Vuokseen oman vesivoimalan ja sille omaa rinnakkaista sähkönsiirtoverkkoa. Verkon ensimmäinen osa rakennettiin samanaikaisesti Vuokseen rakennetun Rouhialan 100 MW vesivoimalaitoksen kanssa, joka valmistui 1937. Rouhialan sähköä käyttivät osakkaat Kymin Osakeyhtiö Kuusankoskella, Enso-Gutzeit Imatralla, Yhtyneet Paperitehtaat, Etelä-Suomen Voima, Tampella ja Ahlström. 120 kV:n siirtolinja rakennettiin Rouhialasta Imatralle, sekä Inkeroisiin, mistä se haarautui Kyminlinnaan ja Kuusankoskelle. Myös Simpeleen paperitehtaan oma 47 kV:n johto liitettiin Rouhialan vesivoimalaitokseen. ESV:n 1930 valmistunut 70 kV:n linja Kymijoelta Porvoon kautta Helsinkiin liitettiin tähän Rouhialan Voima Oy:n verkkoon Kyminlinnasta, sekä Inkeroisista. Imatran Voiman siirtoverkko ja teollisuuden oma siirtoverkko olivat suoraan yhdistettynä toisiinsa vain Korialta aina 1950-luvulle asti.


title: Suomen sähköverkko

text: Sodanjälkeisten alueluovutusten yhteydessä Suomi menetti noin kolmasosan vesivoimatuotannostaan (35 vesivoimalaitosta, 122 MW tehoa, muun muassa Enso ja Rouhiala) ja osan kantaverkkoa, sekä Kannaksen 35 kV:n alueverkon. Tilanne johti sähköpulaan ja sähkönkäytön säännöstely loppui vasta helmikuussa 1949. Teollisuus aloitti Rouhialan korvaavan vesivoimaprojektin jo 1944 Kemijoen Isohaarassa, joka käynnistyi loppuvuodesta 1948. Voimalaitoksen lopullinen teho on 106 MW. Raha- ja tavarapula vaikeuttivat voimalaitoksen ja sen siirtoyhteyksien rakentamista.


title: Suomen sähköverkko

text: Eteläisen Suomen sähköntarve sysäsi liikkeelle Pohjois-Suomen vesivoimaloiden rakentamisen ja sähkön siirtoon rakennettiin 220 kV:n linja Oulunjoen Pyhäkoskelta Hikiälle vuonna 1951, sekä 400 kV:n linja Kemijoen Pirttikoskelta Hyvinkäälle 1960.


title: Suomen sähköverkko

text: Valtioneuvoston poistaessa sähkönvientikiellon vuonna 1959 rakennettiin Torniosta 110 kV:n yhteys Ruotsin kantaverkkoon. Sähkön tuonti Suomeen Enso-Gutzeitille Venäjän puolelta Enson ja Rouhialan vesivoimaloista alkoi 110 kV:n siirtolinjan kautta 1960 ja 1965 Paatsjoen voimalaitoksilta Inariin 45 kV (myöhemmin 110 kV) siirtolinjalla.


title: Suomen sähköverkko

text: Suomessa tuotettu ja ulkomailta ostettu energia siirretään verkkoyhtiöille ja teollisuudelle kanta- ja alueverkkojen avulla. Jakeluverkko taas koostuu keski- ja pienjännitejohdoista.


title: Suomen sähköverkko

text: Suomessa suurjänniteverkkoa kutsutaan kanta- ja alueverkoksi. Kantaverkko koostuu 400-, 220- ja tärkeimmistä 110 kV:n voimansiirtojohdoista sähköasemineen. Alueverkko puolestaan käsittää muun muassa valtaosan 110 kV:n johdoista. Eristimet ovat nykyään lasia tai komposiittimateriaaleja; ennen posliinia. Eristinketju voi olla muodoltaan I-tyyppinen tai V-tyyppinen. Toimilupa 110 kV:n - 440 kV:n sähkön siirtämiseen Suomessa on Enso Alueverkko Oy:llä, EPV Alueverkko Oy:llä, Kittilän Alueverkko Oy:llä, Lapin Sähköverkko Oy:llä, Mäntän Energia Oy:llä, Porvoon Alueverkko Oy:llä, PVO-Alueverkot Oy:llä, Satapirkan Sähkö Oy:llä, Satavakka Oy:llä, Sähkö-Virkeät Oy:llä, UPM Sähkönsiirto Oy:llä, Ääneverkko Oy:llä ja Fingrid Oy:llä. Suomessa kantasähköverkosta vastaa Fingrid Oy.


title: Suomen sähköverkko

text: Jakeluverkot 110 kV:n sähköasemilta kuluttajille koostuvat nykyään suurimmaksi osaksi 20 kV:n johdoista sähköasemien ja jakelumuuntajien välillä sekä 400 voltin pienjänniteverkosta jakelumuuntajilta kuluttajille. Joissain kaupungeissa on käytössä myös 6 ja 10 kV:n jännitetasot. Käytössä on vähenevissä määrin myös 30 ja 45 kV:n jakeluverkkoja pienempien asutuskeskusten välillä. Näitä korvataan lyhyemmillä matkoilla vahvistamalla 20 kV:n verkkoja ja pidemmillä matkoilla rakentamalla 110 kV:n johtoja ja sähköasemia.


title: Suomen sähköverkko

text: Kokeilukäyttöön on Suomessa rakennettu (Suur-Savon Sähkö Oy) kolmiportaista jakeluverkkoa, jossa 20 kV:n keskijänniteverkosta sähkö siirretään kuluttajan lähettyville 1 kV:n verkossa ennen muuntamista 0,4 kV:iin. 1 000 V:n verkoilla voidaan korvata häiriöherkkiä 20 kV:n verkon lyhyitä, alle muutamien kilometrien haarajohtoja lähinnä vapaa-ajan asunnoille. Nykyisen 230/400 V jakelujärjestelmän johdot ja muut komponentit soveltuva sellaisenaan 1 kV:n vaihtojänniteelle (tai ±1,5 kV tasajännitteelle). Järjestelmä vähentää johtokatujen tarvetta ja mahdollistaa kaapelin maahan auraamisen. Lisäkustannuksina on kuitenkin 1/0,4 kV muuntaja, sekä järjestelmän vaatima suojalaitteisto, jolla muun muassa rajoitetaan kosketusjännitettä vikatapauksissa.


title: Suomen sähköverkko

text: Suomen sähköverkon omistuksesta ja ylläpidosta huolehtii kaksi eri ryhmää. Fingrid Oyj:n hallinnoimaan kantaverkkoon kuuluu yli 14 000 kilometriä voimajohtoja ja noin sata sähköasemaa. Muista verkoista huolehtivat paikalliset sähkönsiirtoyhtiöt.


title: Suomen sähköverkko

text: Suomen sähköverkko on osa pohjoismaista yhteiskäyttöverkkoa. Kantaverkko on yhdistetty Norjan, Ruotsin, Venäjän ja Viron verkkoihin.Suomessa sähköntuottaminen on vapaata, mutta sähkönjakelu on luonnollisen monopolismin hengessä paikallinen monopoli.


title: Alive (Pearl Jamin kappale)

text: ”Alive” on yhdysvaltalaisen rockyhtye Pearl Jamin kappale, joka julkaistiin yhtyeen ensimmäisenä singlenä. Kappale oli mukana Pearl Jamin vuonna 1991 ilmestyneellä esikoisalbumilla "Ten". ”Aliven” on säveltänyt yhtyeen kitaristi Stone Gossard. Se oli alun perin instrumentaalikappale demolla, joka oli tehty yhtyeen etsiessä laulajaa. Laulaja Eddie Vedder sai demonauhoituksesta kopion ja kirjoitti kappaleelle osittain omaelämäkerrallisen sanoituksen, jossa kappaleen esittäjälle kerrotaan, ettei hänen isänään pitämänsä mies ole oikeasti hänen biologinen isänsä.


title: Alive (Pearl Jamin kappale)

text: Kitaristi Stone Gossard sävelsi kappaleen ”Dollar Short” ollessaan vielä Mother Love Bone -yhtyeen jäsen. "VH1 Storytellers" -ohjelman haastattelussa Gossard kertoi, että Mother Love Bonen johtaja Andrew Wood on jopa laulanut kappaletta. Woodin kuoltua heroiinin yliannostukseen Gossard ja bändikaveri Jeff Ament alkoivat soitella kitaristi Mike McCreadyn kanssa ajatuksenaan perustaa uusi yhtye. ”Dollar Short” oli yksi viidestä kappaleesta "Stone Gossard Demos '91":ksi kutsutulla nauhalla, jota he jakelivat löytääkseen yhtyeeseen laulajan ja rumpalin.


title: Alive (Pearl Jamin kappale)

text: Demonauha kulkeutui laulaja Eddie Vedderille, joka työskenteli huoltamoapulaisena San Diegossa, Kaliforniassa. Hän kuunteli nauhan vähän ennen lähtemistään surffaamaan, jolloin hän keksi kappaleelle sanat. ”Alive” oli ensimmäinen kappale, johon Vedder äänitti laulun. Vedder lähetti nauhan Seattleen, jonka jälkeen yhtye pyysi häntä tulemaan Seattleen ja liittymään yhtyeeseen.


title: Alive (Pearl Jamin kappale)

text: Yhtye kutsui itseään nimellä Mookie Blaylock ja se äänitti ”Aliven” demosessiossa London Bridgen studiolla tammikuussa 1991. Tämä versio laulusta julkaistiin myöhemmin yhtyeen esikoisalbumilla "Ten" ja Aliven promo-EP:llä. Albumin miksaussessioissa Englannissa kesäkuussa 1991 miksaaja Tim Palmer sai McCreadyn soittamaan kappaleen loppuun soolon. McCready teki soolosta useita versioita ja Palmer kasasi niistä yhden soolon. Kitaristi ei kuitenkaan pitänyt lopputuloksesta vaan soitti vielä yhden yrityksen, jota käytettiin sellaisenaan.


title: Alive (Pearl Jamin kappale)

text: "Alivessa" on kitarasoolo kolmannen kertosäkeen jälkeen (3:38). McCreadyn esittämä soolo on "Guitar Worldin" ”100 Greatest Guitar Solos” -listan sijalla 44 ja "Total Guitarin" ”100 Hottest Guitar Solos” -listan sijalla 26. Kun McCreadya haastateltiin kuuluisasta soolostaan, hän kertoi ”käytännössä kopioineensa Ace Frehleyn soolon kappaleesta ’She’, joka on kopioitu Robby Kriegerin soolosta The Doorsin kappaleella 'Five to One'”. Tämän lisäksi McCreadyn soitto oli ottanut vaikutteita Jimi Hendrixilta.


title: Alive (Pearl Jamin kappale)

text: Laulu on ensimmäinen osa kolmesta kappaleesta, jota Vedder kuvaili myöhemmin minioopperaksi ”Mamasan”. Trilogiaan kuuluvat Aliven lisäksi ”Once” ja ”Footsteps”. Alive kertoo nuoresta miehestä, jolle kerrotaan että hänen isänsä on oikeasti isäpuoli. Hänen äitinsä suru johtaa insestinomaiseen suhteeseen isäänsä muistuttavan poikansa kanssa.


title: Alive (Pearl Jamin kappale)

text: ”Oncessa” mies tulee hulluksi tappajaksi ja ”Footstepissa” mies katsoo taaksepäin elämäänsä istuessaan vankisellissä odottamassa teloitustaan.


title: Alive (Pearl Jamin kappale)

text: Vedder on myöhemmin kertonut kappaleen sanoituksen olevan "todellisuuteen perustuvaa fiktiota". Kertosäkeen "I'm still alive" (suom. ”Olen yhä elossa”) oli hänen kirouksensa, kun hän kamppaili vaikean isäpuolisuhteensa kanssa ja sen tosiasian kanssa, että hänen oikea isänsä on kuollut. "VH1 Storytellersissä" Vedder kertoi, että myöhemmin hän on alkanut fanien kautta pitämään kertosäettä positiivisena asiana. Vedderin äiti erosi Eddien ollessa yksivuotias ja isäpuoli kasvatti Vedderin pojan tietämättä erosta. Vedder jopa tapasi oikean isänsä eikä tiennyt heidän biologisesta suhteestaan. Oikea isä Edward Louis Severson Jr. kuoli MS-tautiin vuonna 1981 ennen kuin Vedder ehti tapaamaan tätä uudelleen. Tämä on ”Aliven” omaelämäkerrallinen osuus. Vihaansa isäpuoltaan kohtaan Vedder purki myöhemmin kappaleella ”Better Man”.


title: Alive (Pearl Jamin kappale)

text: Alive julkaistiin kansainvälisesti vuonna 1992, mutta Yhdysvalloissa vasta 27. kesäkuuta 1995. Ennen kaupallista julkaisuaan Alive ilmestyi promo-CD:na ja -kasettina, joilla oli erilainen kansikuva ja B-puolet. ”Wash” oli B-puolena molemmilla versioilla, mutta The Beatles -laina ”I've Got a Feeling” oli mukana vain promoversiolla. Singleversion kitarasoolo poikkesi myös albumiversiosta ja näiden kahden välillä on muitakin eroja. ”Wash” on mukana Tenin Eurooppa-version bonuskappaleena ja vaihtoehtoisena versiona kokoelma-albumilla "Lost Dogs" (2003).


title: Alive (Pearl Jamin kappale)

text: ”Alive” nousi Billboardin Mainstream Rock Tracks -listalla sijalle 16 ja Modern Rock Tracks -listalla sijalle 18. Vaikka myöhemmät singlet toivat yhtyeelle enemmän listamenestystä, ”Alive” oli tärkeä kappale yhtyeen tunnetuksi tekemisessä erityisesti videon näkyessä MTV:n myöhäisilloissa.


title: Alive (Pearl Jamin kappale)

text: Allmusicin Steve Huey sanoo Alivessa olevan "ison, stadioneille valmiin kertosäkeen" ja että se on "hienovaraisempi, vähemmän macho ja vähemmän mahtipontinen kuin todellinen stadion-rock". Kitarasoolosta Huey toteaa, että "se lisää mahtavan loppusilauksen lauluun, koska sen lyriikkakeskeinen osa ei ole riittävä täydellisen katarsiksen saavuttamiseen."


title: Alive (Pearl Jamin kappale)

text: Q-lehden vuoden 2003 "The 1001 Best Songs Ever" -listalla ”Alive” on sijalla 497 ja Kerrang!-lehden vuoden 2002 listalla "100 Greatest Singles of All Time" sijalla 51.


title: Alive (Pearl Jamin kappale)

text: Gossardin lapsuusajan ystävä Josh Taft ohjasi ”Aliven” musiikkivideon. Myöhemmin Taft oli ohjaajana Pearl Jamin ”Even Flown” ja ”Oceansin” videoilla. Mustavalkoinen video on kuvattu 3. elokuuta 1991 Pearl Jamin keikalla RKCNDY:ssa, Seattlessa. Video tehtiin halvalla, alle 20 000 dollarin budjetilla, sillä yhtyeellä ei juurikaan ollut rahaa. Videolla on käytetty normaalin huulisynkronin sijaan live-musiikkia. Live-esityksen energian välittävällä musiikkivideolla nähdään yleisössä crowd surfingia ja stage divingia ja Vedder roikkumassa valaistusrakennelmista.


title: Alive (Pearl Jamin kappale)

text: Videolla rumpuja soittaa Matt Chamberlain. Chamberlain jätti yhtyeen pian videon jälkeen ja liittyi Saturday Night Liven yhtyeeseen. Pearl Jamin tuleva rumpali Dave Abbruzzese oli kuvauksissa yleisön seassa. Tämä oli yhtyeen ja Abbruzzesen ensimmäinen tapaaminen. Dave Abbruzzese oli tullut Teksasista Chamberlainin suosituksesta ja tiesi ennestään vain ”Aliven” singlebiisit. MTV Video Music Awardseissa vuonna 1992 video oli ehdolla vuoden parhaaksi vaihtoehtomusiikkivideoksi (Best Alternative Video, palkinnon voitti Nirvanan ”Smells Like Teen Spirit”).


title: Alive (Pearl Jamin kappale)

text: ”Aliven” ensimmäinen live-esitys oli Seattlen Off Ramp Caféssa 22. lokakuuta 1990. Pearl Jam esitti kappaleen myös "MTV Unplugged" -sessiossa vuonna 1992. ”Alive” esitettiin myös "Saturday Night Livessa" "Tenin" promotoimiseksi huhtikuussa 1992. Kappaletta on esitetty livenä yli 630 kertaa ja sitä enemmän yhtye on soittanut ainoastaan ”Even Flowta” (yli 700 kertaa).


title: Alive (Pearl Jamin kappale)

text: Kun yhdeksän katsojaa kuoli kesäkuussa 2000 Roskilden festivaaleilla Pearl Jamin esityksen aikana, yhtye ei soittanut ”Alivea” vuoden 2000 Pohjois-Amerikan kiertueella ennen kuin viimeisenä iltana Seattlessa. Pearl Jam esitti kappaleen "VH1 Storytellersissä" vuonna 2006.


title: Alive (Pearl Jamin kappale)

text: Aliven live-versioita on "Tenin" Euroopan painoksella, kokoelma-albumilla "Stanley, Son of Theodore: Yet Another Alternative Music Sampler", Oceans-singlellä, "Dissident/Live in Atlanta"-boksilla, monilla bootleg-levyillä, live-albumeilla "Live in NYC 12/31/92" ja "Live at Lollapalooza 2007", "Live at the Gorge 05/06" -boksilla ja "Tenin" uudelleenjulkaisun Super Deluxe -version "Drop in the Park LP" -albumilla. Kappale on mukana myös "Immagine in Cornice" -DVD:llä ja Tenin uudelleenjulkaisun MTV Unplugged DVD:llä.


title: Alive (Pearl Jamin kappale)

text: Kaikki kappaleet Eddie Vedder ja Stone Gossard ellei erikseen mainita.


title: Pyruvaattidehydrogenaasikinaasi

text: Pyruvaattidehydrogenaasikinaasi on entsyymi, joka fosforyloi pyruvaattidehydrogenaasia ja siten osallistuu sen säätelyyn. Pyruvaattidehydrogenaasi siirtää fosfaattiryhmän ATP-molekyyliltä pyruvaattidehydrogenaasin seriiniaminohapoille muodostaen esterisidoksen ja siten inaktivoiden entsyymin. Pyruvaattidehydrogenaasikinaasin EC-numero on EC 2.7.11.2.


title: Pyruvaattidehydrogenaasikinaasi

text: Pyruvaattidehydrogenaasikinaasi on rakenteeltaan dimeeri. Se on mitokondrioissa esiintyvä entsyymi, josta ihmisellä on 4 isoentsyymiä: PDK1, PDK2, PDK3 ja PDK4. Pyruvaattidehydrogenaasikinaasi siirtää ATP-molekyyliltä fosfaattiryhmän pyruvaattidehydrogenaasin seriiniaminohappojen hydroksyyliryhmille. Mahdollisia fosforyloitumiskohtia pyruvaattidehydrogenaasissa on 3. Fosforyloitunut entsyymi on inaktiivinen ja näin pyruvaattidehydrogenaasikinaasi osallistuu pyruvaattidehydrogenaasin toiminnan säätelyyn. Pyruvaattidehydrogenaasikinaasi vaatii toimiakseen magnesiumioneja ja sitä aktivoivat allosteerisesti asetyylikoentsyymi-A ja NADPH-molekyyli. Myös kloridi-ionit aktivoivat entsyymiä. Pyruvaattidehydrogenaasikinaasin inhibiittoreita ovat muun muassa palorypälehappo, ADP-molekyyli ja dikloorietikkahappo.


title: Misofonia

text: Misofonia (tunnetaan myös lyhenteellä SSSS, "selective sound sensitivity syndrome eli 4S") on sairaus, jossa ihminen on neurofysiologisesti herkistynyt jokapäiväisille äänille, jotka ovat valtaosalle muista ihmisistä yhdentekeviä. Tavallisesti ne liittyvät muun muassa syömiseen ja hengittämiseen ja aiheuttavat kuulijassaan hallitsematonta raivoa. Kyseessä ei ole hyperakusia, jossa henkilö kokee sietämättömänä kaikki ympäristön äänet, vaan inhoa valikoiduille voimakkuudeltaan matalille äänille, jotka ovat luonteeltaan toistuvia. Tila on tunnistettu sairaudeksi mm. englanninkielisissä maissa, mutta sitä ei löydy toistaiseksi ICD-10-järjestelmästä, minkä takia suomalaiset lääkärit eivät laajalti tunne tilaa.


title: Misofonia

text: Misofonia on neurofysiologinen tila, jossa aivot ovat herkistyneet joillekin jokapäiväisille äänille ja saavat ihmisen niin sanottuun taistele tai pakene -tilaan. Tällaisia ääniä, jotka voivat saada misofoniasta kärsivän herkistymään, ovat usein matalia ja toistuvia, kuten syömisen äänet maiskutus, hörppiminen ja rouskutus tai toisen ihmisen hengitysäänet.


title: Misofonia

text: Misofoniaa alettiin käyttää omana terminään vasta 2000-luvulla, kun Jastreboffit (2001) erottivat oireet hyperakusiasta.


title: Misofonia

text: Syitä misofonian puhkeamiselle ei tiedetä, mutta vuonna 2017 Newvastlen yliopistossa julkaistun tutkimuksen perusteella potilaiden aivojen otsalohkoissa näkyi muutoksia. Potilailla oli yliaktiivisuutta etummaisessa aivosaaressa, jonka tehtäviin kuuluu fyysisten aistiärsykkeiden yhdistäminen tunteisiin.


title: Misofonia

text: Misofonian oirekuvasto ei ole yhtenäinen, ja siitä kärsivät saavat eriasteisia epämiellyttävyyden tunteita. Tilan laukaisevat usein äänet, mutta ne voivat olla myös näköaistimuksia.


title: Misofonia

text: Misofonian oireita ja merkkejä ei ole vielä virallisesti määritelty, ja monet oireet perustuvat anekdootteihin tai pienimuoitoisiin tutkimuksiin. Keskeisin oire on kuitenkin vastenmielisyys tiettyjä ääniä ja näköaistimuksia kohtaan. Yleisimpiä ääniä, jotka aiheuttavat inhoa, ovat esimerkiksi viheltäminen, naputus, pureskelu, hengittäminen, sireeni, haukkuminen, huutaminen, kynän naputtelu ja kellon tikitys. Näköhavainnoista yleisiä ovat esimerkiksi jalan heiluttaminen, sormen liikkeet ja pureskelu.


title: Misofonia

text: Misofoniasta kärsivä voi olla normaalia ahdistuneempi, sillä se saattaa aiheuttaa jatkuvaa odotusta seuraavasta epämiellyttävästä äänestä. Misofonian oireet yhdistyvät usein läheisiin ihmiisin, joten sitä sairastava ihminen saattaa vetäytyä ihmissuhteista. Misofoniapotilaiden on joissakin tapauksissa havaittu kärsivän useammin migreenistä ja uneliaisuudesta.


title: Misofonia

text: Misofoniaa on tutkittu vielä niin vähän, ettei sillä ole hyväksyttyjä hoitomuotoja. Misofoniasta kärsivät ihmiset ovat saaneet apua muun muassa kognitiivisesta käyttäytymisterapiasta, hypnoterapiasta ja tinnituksen hoitoon käytettävästä TRT-terapiasta.


title: Misofonia

text: Misofoniapotilas voi omilla toimillaan myös helpottaa oireita. Sekä stressi että väsymys saattavat lisätä ääniyliherkkyyttä, joten omilla elintavoillaan voi saada jo huomattavia muutoksia. Arkitilanteessa esimerkiksi taustaäänien (kuten radion) avulla voi yrittää peittää inhoa aiheuttavia ääniä. Korvatulppien käyttöä ei kuitenkaan suositella, sillä kuulojärjestelmää kannattaa ennemmin siedättää. Hiljaisuuteen tottunut henkilö voi häiriintyä äänistä jatkossa entistä enemmän.


title: Barbara Radziwiłł

text: Barbara Radziwiłł (; 1520 – 8. toukokuuta 1551) oli liettualaisesta ylhäisaatelistosta lähtöisin oleva Puolan kuningatar ja Liettuan suurherttuatar. Hänen puolisonsa oli kuningas Sigismund II.


title: Barbara Radziwiłł

text: Barbora Radvilaitėn isä oli merkittävään liettualaiseen Radvilan aatelissukuun kuulunut Trakain linnanherra (voivodi) ja Liettuan suuriruhtinaskunnan hetmanni Jurgis Radvila (1480–1541, puolalaisittain Jerzy Radziwiłł) ja hänen äitinsä oli puolalainen aatelinen Barbara Kola. Barbora Radvilaitė avioitui 1537 Stanislovas Goštautasin (k. 1542) kanssa, joka oli Navahrudakin voivodi, ja leskeksi jäätyään uudemman kerran vuonna 1547 Puolan kuninkaan Sigismundin kanssa.


title: Barbara Radziwiłł

text: Barbaran ja Sigismundin avioliitto oli rakkaussuhde, ja Sigismund sai kohdata aatelin ja oman äitinsä voimakasta vastustusta avioliiton vuoksi. Siitä oli poliittisia seurauksia, sillä se suosi Radziwillin magnaattisuvun asemaa ja valtaa Puolassa. Sejm vaati avioeroa. Kuninkaan ja aateliston välinne kiista kesti kaksi vuotta, kunnes Barbara 7. joulukuuta 1550 kruunattiin kuningattareksi. Barbara oli sivistynyt ja häntä kuvaillaan Euroopan kauneimpiin kuuluvaksi naiseksi, joka oli kiinnostunut muodosta ja kauneudenhoidosta. Hän kuoli jo 1551, ja huhujen mukaan anoppi olisi myrkyttänyt hänet.


title: Prometheus (Lukianos)

text: Prometheus (; ) on Lukianoksen kirjoittama satiiri, joka liittyy Prometheus-myyttiin.


title: Prometheus (Lukianos)

text: Lukianos eli ja kirjoitti 100-luvulla, ja hänet tunnetaan ennen kaikkea satiireistaan. Hänen teoksensa "Prometheus" on parodia Aiskhyloksen "Prometheis"-trilogiaan kuuluneen tragedian "Kahlehdittu Prometheus" avauksesta. Toisaalta teoksen on nähty jatkavan Platonin "Protagoras"-dialogin perintöä; Platonin dialogissa Prometheus esiintyy Protagoraan puheessa ihmiskunnan hyväntekijänä. Yleisesti Prometheus-myytin pohjana on ollut Hesiodoksen kuvaus teoksissa "Jumalten synty" ja "Työt ja päivät".


title: Prometheus (Lukianos)

text: Teoksella on joissain käsikirjoituksissa otsikko "Prometheus eli Kaukasus". Näin se on ilmeisesti haluttu erottaa Lukianoksen teoksesta "Sille joka sanoi ”Olet kirjallinen Prometheus”". Prometheus esiintyy myös Lukianoksen satiirissa "Jumalien keskusteluja".


title: Prometheus (Lukianos)

text: Lukianoksen teos on muodoltaan dialogi eli keskustelu. Se on jaettu 21 lyhyeen lukuun. Teoksen tyyli muistuttaa "Jumalien keskusteluja" sekä menippolaista satiiria.


title: Prometheus (Lukianos)

text: Keskustelu sijoittuu Kaukasus-vuorelle ja siinä esiintyvät titaani Prometheuksen lisäksi Hermes ja Hefaistos. Nämä ovat ristiinnaulitsemassa Prometheusta vuoren rinteelle Zeuksen käskystä, koska tämä oli huijannut ylijumalaa uhrilihojen jaossa, tehnyt ihmiset savesta ja varastanut tulen jumalilta ihmisille. Prometheus kuitenkin haastaa Hermeen ja Hefaistoksen oikeudenkäyntiä muistuttavaan keskusteluun: hän pyytää näitä toimimaan syyttäjinään ja alkaa itse pitää puolustuspuhetta itselleen.


title: Prometheus (Lukianos)

text: Prometheus vastaa Zeukselta peräisin olleisiin syytöksiin sanomalla, että tämä on vain pikkumainen, jos suuttuu leikinteosta uhrilihojen jaossa noin paljon. Ihmisten luominen taas oli jumalille hyödyksi, koska seurauksena autio maa on tullut asutetuksi ja kaunistetuksi, ja jumalienkin autuus ilmenee paremmin, kun sitä voi verrata ihmisiin. Tuli taas on luonteeltaan sellainen, ettei sitä voi todella varastaa; kukaan ei menetä tultaan, vaikka joku toinen käyttäisikin sitä oman tulensa sytyttämiseen.


title: Prometheus (Lukianos)

text: Hermes kuitenkin vastaa, että Zeus olisi vain suuttunut Prometheuksen puolustuksesta lisää ja lähettänyt entistä useampia kotkia nokkimaan tämän maksaa.


title: Matka manalaan

text: Matka manalaan eli Tyranni (; ) on Lukianoksen kirjoittama satiiri, joka sijoittuu nimensä mukaisesti Haadekseen eli manalaan.


title: Matka manalaan

text: Lukianos eli ja kirjoitti 100-luvulla. Hänet tunnetaan ennen kaikkea satiireistaan. "Matka manalaan" perustuu mahdollisesti Menippoksen niin kutsuttua menippolaista satiiria edustaneeseen, sittemmin kadonneeseen teokseen "Nekyia". Lukianos oli käyttänyt kyseistä teosta hyödykseen myös kirjoittaessaan omaa teostaan "Menippos eli Nekyomanteia", ja sijoitti mahdollisesti ylijäänyttä aineistoa tähän toiseen satiiriinsa. Tyylillisesti ja tapahtumapaikkansa osalta teos muistuttaa myös Lukianoksen teosta "Kuolleiden keskusteluja".


title: Matka manalaan

text: Lukianoksen teos on muodoltaan dialogi eli keskustelu. Se on jaettu 29 lyhyeen lukuun. Teoksessa esiintyvät Kharon, Klotho, Hermes, Rhadamanthys, Teisifone, Megapenthes, Kyniskos, Mikyllos, Vuode, Lamppu sekä joukko kuolleita.


title: Matka manalaan

text: Kharon ja Klotho ihmettelevät, miksi kuolleita Haadeen valtakuntaan saatteleva Hermes viipyy. Käy ilmi, että tällä on ollut vaikeuksia saada juuri kuollut tyranni Megapenthes raahattua Haadeeseen. Megapenthes yrittää anella itselleen jatkoaikaa elämään erilaisin perustein: hän haluaisi saattaa sotansa ja rakennusprojektinsa loppuun, paljastaa rahakätkönsä sijainnin vaimolleen sekä järjestää itselleen hienon hautamausoleumin. Hänelle ei kuitenkaan myönnetä lupaa palata maan päälle edes hetkeksi, ja hänet raahataan Kharonin lauttaan. Köyhä suutari Mikyllos riemuitsee, että osat ovat kuoleman jälkeen vaihtuneet; hänellä itsellään ei ollut mitään syytä viivytellä, kun taas maan päällä kerran kadehditut tyrannit menettävät kuoltuaan kaiken onnensa ja loistonsa. Megapenthestä ärsytetään myös lisää kertomalla kaikesta siitä, mitä hänen perinnölleen maan päällä tulee tapahtumaan; käy ilmi, ettei tyrannilla ole koskaan oikeita ystäviä.


title: Matka manalaan

text: Tämän jälkeen Mikyllos ja Megapenthes sekä kuolleiden joukkoon myös kuuluva filosofi Kyniskos saapuvat tuomittavaksi Rhadamanthyksen eteen. Rhadamanthys tutkii sielujen polttomerkeistä, millainen näiden elämä on ollut. Kyniskos toimii Megapentheen syyttäjänä tämän rikoksista; todistajina puolestaan toimivat Megapentheen Vuode ja Lamppu, jotka olivat nähneet kaikki tämän teot. Megapentheen rangaistus on, ettei hän saa juoda Lethe-joen (”Unohdus”) vettä, vaan joutuu muistelemaan sekä menetettyä onneaan että tekosiaan.


title: Jutty Ranx

text: Jutty Ranx on yhdysvaltalainen elektronista tanssimusiikkia soittava yhtye, johon kuuluvat Justin Taylor, Ryan Malina ja suomalaisen Beats and Styles -yhtyeen dj Jaakko Manninen. Yhtye julkaisi ensimmäisen studioalbuminsa, "Jutty Ranx" syksyllä 2013. Yhtyeen singleä ”I See You” on myyty Italiassa 2 × platinaan oikeuttava määrä.


title: Sloggi

text: Sloggi on yksi sveitsiläisen Triumph Internationalin alusvaatemerkeistä. Sloggi-merkki otettiin käyttöön 1979 pääasiassa puuvillasta ja lycrasta valmistettavien ihonmyötäisten ja pehmeiden alusvaatteiden markkinoimiseksi. Aluksi Sloggi oli vain naistenmerkki, kunnes vuonna 1986 lanseerattiin ensimmäinen miestenmallisto.


title: Sloggi

text: Markkinointi & Mainonta -lehden ja Taloustutkimuksen vuosittaisessa Brändien arvostus -tutkimuksessa Sloggi oli vuonna 2014 Suomen kolmanneksi arvostetuin vaatemerkki suomalaismerkkien Nanso ja Reima jälkeen.


title: Sloggi

text: Sloggi käyttää markkinoinnissaan tunnettuja kauniita henkilöitä. Syksystä 2014 Sloggin mainoskasvona on australialainen laulaja-näyttelijä Kylie Minogue.


title: Silent Paprika Films

text: Silent Paprika Films on vuonna 2009 perustettu suomalainen elokuvatuotantoyhtiö Helsingissä. Se on tuottanut lyhytelokuvia, musiikkivideoita ja mainoselokuvia. Yhtiön ovat perustaneet Samuel Häkkinen ja Henna Välkky.


title: Encarnación (Paraguay)

text:
Encarnación on Itapúan departementin pääkaupunki Paraguayssa. Vuonna 2002 siellä oli noin 67 000 asukasta.
Kaupunki on vilkas kaupan keskittymä. Sieltä pääsee Argentiinan puolelle Posadasiin San Roque Gonzálezin kansainvälistä siltaa pitkin.


title: Encarnación (Paraguay)

text: Paranájoki on padottu lähellä Encarnaciónia Yacyretán padolla, joka tuottaa sähköä sekä Paraguaylle että Argentiinalle. Padon taakse muodostunut tekoallas hukutti alleen historiallisia kohteita, joten sitä vastustettiin. Padon rakentamisen yhteydessä jokivartta kunnostettiin, ja Encarnaciónista onkin tullut suosittu rantalomakohde, joka houkuttelee matkailijoita myös Argentiinan puolelta.


title: Raglan-hiha

text: Raglan-hiha on etenkin urheiluasuissa käytettävä hihatyyppi, joka ulottuu pääntiehen asti. Se on saanut nimensä brittiläisen lordi Raglanin mukaan, jonka sanotaan käyttäneen tämän tyyppistä takkia menetettyään kätensä Waterloon taistelussa.


title: Raglan-hiha

text: Raglan-hiha tekee vaatteesta helpomman pukea päälle. Sitä käytetään muun muassa sadetakkien hihamallina.


title: Dalton Prout

text: Dalton Prout (s. 13. maaliskuuta 1990 LaSalle, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Columbus Blue Jacketsia.


title: Dalton Prout

text: Prout pelasi ennen ammattilaisuraansa viisi kautta (2006–2011) juniorisarja OHL:ssä, joukkueinaan Sarnia Sting, Barrie Colts ja Saginaw Spirit. Hän toimi viimeisellä juniorikaudellaan Coltsin kapteenina ennen tammikuussa 2011 tapahtunutta siirtoa Spiritiin.


title: Dalton Prout

text: Columbus Blue Jackets varasi Proutin kuudennella kierroksella, vuorolla 154. Hän aloitti juniorivuosiensa jälkeen vuonna 2011 farmijoukkue Springfield Falconsissa AHL:ssä, jossa pelasi lähes koko ensimmäisen ammattilaiskautensa, yli 60 ottelua. Hän pääsi pelaamaan kaudella 2011–2012 myös viisi NHL-ottelua, ensimmäisen 30. maaliskuuta 2012 Florida Panthersia vastaan. Prout aloitti myös seuraavan kauden AHL:ssä ja pelasi siellä 40 ottelua, kunnes nousi maaliskuussa 2013 Blue Jacketsin NHL-kokoonpanoon. Hän pelasi työsulun lyhentämällä NHL-kaudella 2012–2013 28 ottelua ja teki seitsemän tehopistettä, maalin ja kuusi syöttöpistettä.


title: Dalton Prout

text: Prout on saanut kehuja fyysisestä pelityylistään.


title: Eemeli Railo

text: Eemeli Jonas (E. J.) Railo (vuoteen 1907 Avelin, 16. heinäkuuta 1891 Mikkeli – 29. toukokuuta 1961 Helsinki) oli suomalainen liikemies. Hän sai vuorineuvoksen arvonimen 1948.


title: Eemeli Railo

text: Railo oli Kesko Oy:n johtokunnan puheenjohtaja ja toimitusjohtaja 1946–1956. Hän oli K-kauppiasryhmän yhteistoiminnan aatteen johtava ideologi suuntaan, joka johti kaupparyhmien muodostumiseen.


title: Petteri Saario

text: Petteri Saario (s. 3. marraskuuta 1961 Lahdessa) on suomalainen dokumentintekijä. Hän ohjaa, kuvaa, tuottaa, käsikirjoittaa ja leikkaa dokumenttielokuvia ja -ohjelmia. Saarion dokumentit kertovat pääsääntöisesti ihmisen ja luonnon suhteesta. Hän johtaa tuotantoyhtiö DocArtia.


title: Petteri Saario

text: Petteri Saario siirtyi ympäristötoimittajasta dokumenttiohjaajaksi vaiheittain 90-luvun aikana. Ennen dokumentaristin uraa Saario työskenteli muun muassa Yleisradiossa ympäristötoimittajana ja luonnonsuojelujärjestöissä. Ensimmäisen dokumenttielokuvansa hän teki vuonna 1990-luvun alkupuoliskolla. Vuonna 1994 valmistunut "Yhden hevosvoiman monitoimikone" kertoi hevosmetsurien paluusta.


title: Petteri Saario

text: Petteri Saario on kahden vuosikymmenen aikana ohjannut lähes 20 dokumenttielokuvaa. Miltei kaikki dokumenttinsa hän on myös tuottanut, käsikirjoittanut, kuvannut ja leikannut. Hänen elokuviaan on palkittu kotimaisilla ja ulkomaisilla festivaaleilla, mm. Grand Awardilla Aasian suurimmilla luontoelokuvafestivaaleilla Japanissa ja Silver Horn Awardilla Krakovan elokuvajuhlilla. Hänen dokumenttielokuviaan ja -sarjojaan on esitetty Suomen ohella useissa muissa maissa. Kaksi hänen dokumenttielokuvistaan on edustanut Suomea Prix Europan loppukilpailussa Berliinissä, hän on saanut Kouran ja Turkin elokuvakriitikoiden palkinnon ja hänen dokumenttejaan on esitetty Moskovan elokuvajuhlilla, DocPointissa sekä Pohjoismaiden suurimmilla elokuvajuhlilla Göteborgissa. Saarion dokumentteja on osallistunut noin 40 festivaalille 14 maassa ja neljässä maanosassa. Vuonna 2009 Yle TV2 nimesi Saarion Vuoden kumppaniksi. Hän on saanut myös Porvoon kaupungin kulttuuripalkinnon ja Porvoon taideyhdistys on palkinnut hänet vuoden kulttuuriteosta. Omien tuotantojensa lisäksi hän on toiminut kuvaajana muiden tuottamissa dokumenttielokuvissa.


title: Petteri Saario

text: Petteri Saario on tehnyt myös useita dokumentaarisia TV-sarjoja Yleisradiolle. Sarjojen dokumentteja on palkittu Suomessa ja ulkomailla, Vuoden 2013 lopulla TV1:ssä esitetty "Veden saartamat" keräsi yli viisi miljoonaa katsojaa, ollen katsotuimpia Suomen televisiossa esitettyjä dokumenttisarjoja.


title: Petteri Saario

text: Dokumenttielokuvien ja -sarjojen ohella Petteri Saario on ohjannut ja kuvannut poikkitaiteellisia teoksia. Suomen 90-vuotisen itsenäisyyden juhlaelokuvaksi valmistuneessa "Kansanluonnossa" yhdistyivät elokuva ja elävä musiikki. Teos palkittiin kahdella kansainvälisellä palkinnolla. Vuoden 2014 maaliskuussa valmistuneessa "Veden perintö" -teoksessa luontoelokuva, elävä nykykansanmusiikki ja nykytanssi olivat vuoropuhelussa keskenään. Teos esitettiin Suomen luonnon päivän pääjuhlassa Haltiassa sekä mm. Frankfurtin kirjamessujen Suomen paviljongissa, Loikka-festivaaleilla Helsingissä sekä kulttuuritalo Grandissa ja kansainvälisessä meritutkijoiden kongressissa Haikon Kartanossa.


title: Petteri Saario

text:
Saario on myös ohjannut ja kuvannut useita elokuvateoksia luontokeskuksiimme. Vuonna 2013 avatussa Suomen luontokeskus Haltiassa Saario toimi päänäyttelyn dramaturgisena neuvonantajana ja sisällötuottajana useille näyttelyn teoksille. Lisäksi hän on kuvannut ja ohjannut muita lyhyt-, yritys- ja mainoselokuvia: mm. Matkailun edistämiskeskuksen Visit Finland -sivustolle.Dokumenttielokuva kaivosmiehen tyttären taistelusta kansainvälistä kaivosjättiä vastaan, kuvaus Lapin arvokkaimman suon kohtalosta. Tuotantoyhtiö DocArt, Yle Dokumenttiprojekti, Suomen elokuvasäätiö, AVEK, 2017 Tuottaja, käsikirjoittaja, ohjaaja, kuvaaja, leikkaajaHuippuvuorilla kuvattu dokumenttielokuva tutkijan luonnosta ja ilmastonmuutoksesta, 70 min. Tuotantoyhtiö Kinovid, YLE Dokumenttiprojekti, Suomen elokuvasäätiö, AVEK, 2011 Käsikirjoittaja, ohjaaja, kuvaaja, leikkaaja
Dokumenttielokuva nykypäivän saamelaisuudesta kolmen sukupolven silmin. 73 min. Tuotantoyhtiö DocArt , YLE Yhteistuotannot, NDR, 2010
Tuottaja, käsikirjoittaja, ohjaaja, kuvaaja, leikkaaja
Dokumenttielokuva omavaraistaloudesta, pohjoisesta luonnosta ja pojan kasvusta
mieheksi keskellä ikimetsiä. 102 min.
Tuotanto Taiga Films Oy, YLE Yhteistuotannot, NDR, Suomen elokuvasäätiö, 2008
Tuottaja (ohjaus, käsikirjoitus, kuvaus ja leikkaus yhdessä Juha Taskisen kanssa)
Rajat ylittävä itsenäisyyden juhlavuoden elokuva Suomen ja suomalaisten luonnosta. 57 min.
Tuotantoyhtiö DocArt, YLE Yhteistuotannot
Tuottaja, käsikirjoittaja, ohjaaja, kuvaaja, leikkaaja


title: Petteri Saario

text:
Dokumenttielokuva maanviljelystä, oluenpanosta ja etelänkiislojen syöksyistä
Gotlannissa. 88 min., lyhennetty versio 58 min.
Tuotantoyhtiö DocArt, NDR, Yle Teema, 2006
Käsikirjoittaja, ohjaaja, tuottaja, leikkaaja, kuvaaja
Dokumenttielokuva pienen perheen elämästä Ahvenanmaan ulkosaaristossa
merikotkien ja hylkeiden keskellä, 63 min.
Tekstivirta, NDR, Yle Teema
Valmis 2004, ensiesitys 2006
Käsikirjoittaja, ohjaaja, tuottaja, kuvaaja, leikkaaja


title: Petteri Saario

text:
Dokumenttielokuva kalanhajuisista miehistä ja kalastuksen umpikujasta Bornholmin
saarella Tanskassa, 58 min.
DocArt, NDR, Yle Teema, 2004
Käsikirjoittaja, ohjaaja, tuottaja, kuvaaja
Dokumenttielokuva selviytymisen ihmeestä, henkilökuva Viktor ja Maria Popovista
Vienan Karjalan Paanajärven kylästä, 53 min.
Taiga Films Oy, Yle TV1 ja NDR (Saksa) 2001.
(Wild Wild Canary – The Last Whistle of the Guanche)
Dokumenttielokuva Kanariansaarten luonnosta ja kulttuurista ja hallitsemattoman massaturismin aiheuttamista tunnoista, 54 min.
Tuotantoyhtiö Tekstivirta & YLE TV1, 2000.
Käsikirjoittaja, ohjaaja, tuottaja, kuvaaja


title: Petteri Saario

text:
Dokumenttielokuva Afrikan ”Galapagoksesta”: luontoparatiisista ja
vuoristosademetsästä, jonka suomalaiset ensin yrittivät tuhota, sitten pelastaa, 33 min.
Tuotantoyhtiö Tekstivirta & Yle TV2 ja Yle Teema, 2002
Tuottaja, kuvaaja, ohjaaja, käsikirjoittaja


title: Petteri Saario

text:
Dokumenttielokuva banaaninviljelyksestä Costa Ricassa, 43 min.
Tuotantoyhtiö Tekstivirta, Yle TV2, 1997
Ohjaaja, tuottaja
Dokumenttielokuva eurooppalaisesta pihvibisneksestä
Kansainvälinen yhteistuotanto: Yle TV2 ja George Weiss Production, 1997
Kuvausten ohjaus ja järjestelyt Suomessa, suomenkielinen versiointi


title: Petteri Saario

text:
Dokumenttielokuva luomuviljelijästä, lehmästä ja kurjesta, 60 min.
Tuotantoyhtiö Tekstivirta & Yle TV2, 1996.
Käsikirjoittaja, ohjaaja, tuottaja


title: Petteri Saario

text:
Luontodokumentti 13-vuotiaan Emikan ja hänen serkkunsa Antin riemukkaista hetkistä Saimaan saaristossa järviluonnon keskellä 2019. Käsikirjoittaja, ohjaaja, tuottaja6-osainen dokumenttisarja kaupunkiluonnosta 6 x 30 min. Tuotantoyhtiö DocArt, Yle, 2016. Tuottaja, käsikirjoittaja, ohjaaja, kuvaaja, leikkaaja6-osainen dokumenttisarja suomalaisista erämaista. 6 x 30 min. Tuotantoyhtiö DocArt, Yle, 2016. Tuottaja, käsikirjoittaja, ohjaaja, kuvaaja, leikkaaja
6-osainen dokumenttisarja Suomen saaristoista ja saaristolaisuudesta, 6 x 30 min.
Tuotantoyhtiö DocArt, YLE, 2013
Tuottaja, käsikirjoittaja, ohjaaja, kuvaaja, leikkaaja
6-osainen dokumenttisarja Suomen järvistä, 6x 30 min.
Tuotantoyhtiö DocArt, Yle TV2, 2012
Tuottaja, käsikirjoittaja, ohjaaja, kuvaaja, leikkaaja


title: Petteri Saario

text:
6-osainen dokumenttisarja Suomen ja Venäjän rajasta. 6 x 30 min.
Tuotantoyhtiö DocArt yhteistyössä Yle TV2:n kanssa, 2009
Tuottaja, käsikirjoittaja, ohjaaja, kuvaaja, leikkaaja
Kuuden osan dokumenttisarja Suomen joista, 6 x 30 min., Tuotantoyhtiö DocArt, 2006
Käsikirjoittaja, ohjaaja, tuottaja, kuvaaja, leikkaaja


title: Petteri Saario

text:
Kuusi dokumenttia löytöretkestä Itämeren luontoon ja merestä elävien ihmisten arkeen
pintaa syvemmältä, 6 x 45 min.
Tekstivirta, Yle TV2, 2004
Käsikirjoittaja, ohjaaja, tuottaja, kuvaaja


title: Om (yhtye)

text: OM on vuonna 2003 perustettu yhdysvaltalainen stoner rock -yhtye. Sen musiikki on tunnettu toistuvista, meditatiivisista melodioistaan sekä mantramaisesta laulustaan. Alkuaikoinaan yhtyeen musiikki koostui ainoastaan bassokitarNasta ja rummuista, mutta uudemmilla levytyksillä kuullaan muun muassa taburaa sekä selloa. Nimensä yhtye on ottanut hindujen pyhästä om-tavusta.


title: Om (yhtye)

text: OM:in perustivat hajonneen Sleep-yhtyeen jäsenet Al Cisneros ja Chris Hakius vuonna 2003 Yhdysvaltain Kaliforniassa. Vuonna 2005 he julkaisivat levy-yhtiö Holy Mountainin kautta debyyttialbuminsa Variations on a Theme, jota seurasi seuraavana vuonna Conference of the Birds. Levyjen kansitaiteessa esiintyi lintuteema, joka toistui myös kappaleiden sisällössä.


title: Om (yhtye)

text: Levy-yhtiö vaihtui Southern Lord-yhtiöön OM:in julkaistessa Pilgrimage levyn vuonna 2007. Samalla OM:in lintuteema vaihtui ortodoksiseen ikonografiaan, josta OM:in levyjen kansitaide on sittemmin saanut innoituksensa. Levyn julkaisun jälkeen vuonna 2008 Chris Hakius lähti OM:ista ja rumpuihin siirtyi Grails-yhtyeessäkin vaikuttanut Emil Amos. Tämän kanssa julkaistiin 2009 aiempaa monipuolisempi God is Good albumi. Kummatkin levyt nauhoitettiin Electrical Audio-studiolla Steve Albinin kanssa.


title: Om (yhtye)

text: 2012 yhtye julkaisi uusimman levyn nimeltään Advaitic Songs. Levyn myötä yhtye julkaisi ensimmäisen musiikkivideonsa.


title: Om (yhtye)

text: OM:in musiikki on raskasta ja hidastempoista. Ensialbumeilla pelkkien rumpujen, bassokitaran ja laulun varaan rakentuvat kappaleet kulkivat basson mukana Al Cisneroksen mantramaisen laulun täydentämänä. Basson soitto vaihteli puhtaammasta raskaasti särötettyyn äänivalliin. Laulujen sanoitukset ovat koko OM:in historian koskeneet pääasiassa hengellisistä aiheista, viitaten niin kristilliseen, hindulaiseen kuin islamilaiseenkin uskonnolliseen perinteeseen. Yhtyeen kappaleet ovat pitkiä, usein yli kymmenminuuttisia ja niitä on kuvattu hypnoottisiksi ja meditatiivisiksi.


title: Om (yhtye)

text: Yhtyeen musiikki alkoi selvimmin uusiutua levyillä God is Good, joilla kuultiin, joilla Lichens nimelläkin tunnetun muusikko Robert A.A. Lowen laulua ja soitti tamburan soittoa. Lowe on nähty tämän jälkeen myös OM:in keikilla muun muassa tamburiinia soittaen. Viimeisimmällä albumillaan Advaitic songs soitinvalikoima kasvoi jälleen ja sillä kuullaankin viulua, selloa, huilua sekä tablaa.


title: Pekka Railo

text: Pekka Bertel Jakob Railo (vuoteen 1907 Avelin, 24. maaliskuuta 1888 Mikkeli – 19. toukokuuta 1975 Helsinki) oli Helsingin apulaiskaupunginjohtaja ja sosialidemokraattien kansanedustaja.


title: Pekka Railo

text: Railo syntyi Mikkelissä, jossa hänen isänsä toimi poliisina. Railo valmistui farmaseutiksi 1908 ja työskenteli sen jälkeen eri puolilla Suomea, muun muassa Kotkassa ja Turussa. Vuonna 1914 hän jätti apteekkialan kiinnostuttuaan luontaislääkinnästä ja kasvissyönnistä. Yliopisto-opintojen jälkeen Railo aloitti sosialidemokraattisen Päivän Tiedot -lehden toimittajana Sortavalassa syksyllä 1917.


title: Pekka Railo

text: Sisällissodan alettua hänet vangittiin Sortavalan vankileirille, josta Railio siirrettiin muutaman viikon kuluttua Kokkolan vankileiriin. Kokkolassa hän nousi vankien johtomieheksi sekä toimi kielitaitonsa ja farmaseuttitaustansa ansiosta leirin vironsaksalaisen lääkärin apulaisena. Kesäkuun alussa sodan voittaneen valkoiset alkoivat keskittämään vankejaan muutamalle keskusleirille ja Railio sijoitettiin pahamaineiselle Tammisaaren vankileirille. Siellä hän sai ajatuksen muistelmiensa kirjoittamisesta. Työväen Arkistossa säilytetyt muistelmat ilmestyivät lopulta 35 vuotta Railon kuoleman jälkeen vuonna 2011. Hän yritti saada niitä julkaistuksi jo 1950-luvulla, mutta Tammi kieltäytyi kirjan kustantamisesta. Yhtenä syynä pidetään teoksen yksityiskohtaisia kuvauksia vankileirien kauhuista.


title: Pekka Railo

text: Vankileiriltä vapautumisensa jälkeen hän toimi aluksi Kansan Työn päätoimittajana Viipurissa ja sen jälkeen Suomen sosialidemokraatin toimittajana Helsingissä. Työväen sivistysliiton sihteerinä Railo oli 1926–1942, Helsingin suomenkielisten kansakoulujen taloudenhoitaja 1942–1947 ja Helsingin kaupungin apulaiskaupunginjohtaja 1948–1955. Eduskunnassa Railo oli vuodet 1941–1944 sosialidemokraattisen puolueen edustajana ja jatkoi sen jälkeen Helsingin kaupungin palveluksessa 1950-luvulle saakka.


title: Birgit Klockars

text: Birgit Valgerd Klockars (1. elokuuta 1912 Kruunupyy – 10. tammikuuta 1996 Helsinki ) oli suomalainen lähetyssaarnaaja, historiantutkija ja ruotsin kielellä kirjoittanut kirjailija.


title: Birgit Klockars

text: Klockarsin vanhemmat olivat rehtori, kansanedustaja Johannes Klockars ja opettaja Karin Wahlbäck. Vaasassa asuessaan Klockars tutustui Pelastusarmeijan toimintaan ja hän liittyi järjestöön päästyään ylioppilaaksi 1930.


title: Birgit Klockars

text: Vuonna 1935 Klockars lähti Kiinaan ja toimi siellä lähetyssaarnaajana Kantonissa sijainnessa Pelastusarmeijan koulussa ja lastenkodissa. Toisen maailmansodan aikana yhteydet kotimaahan katkesivat lähes täysin mutta Klockars jatkoi lastenkodin johtajana vaikeissa oloissa. Hän pääsi palaamaan Suomeen vasta vuonna 1946. Paluun jälkeen hän erosi Pelastusarmeijasta ja alkoi opiskella teologiaa, psykologiaa ja kasvatusoppia. Klockars palasi Kiinaan vielä syksyllä 1948 työskennellen nyt Berlinmission-järjestön lähetysasemalla Kantonissa. Kommunistien tultua valtaan Kiinassa lähetystyö kävi mahdottomaksi ja Klockars palasi Suomeen kesällä 1950.


title: Birgit Klockars

text: Vuonna 1952 Klockars kääntyi katoliseen uskoon ja opiskeli sitten Åbo Akademissa valmistuen filosofian kandidaatiksi 1956 ja tohtoriksi 1960. Väitöskirjan aiheena oli 1300-luvulla elänyt Turun piispa Hemming. Myöhemmin Klockars julkaisi tutkimuksia pyhästä Birgitasta ja Naantalin birgittalaisluostarista.


title: Oceans (Pearl Jamin kappale)

text: ”Oceans” on yhdysvaltalaisen rockyhtyeen Pearl Jamin kappale ja neljäs single yhtyeen vuonna 1991 julkaistulta esikoisalbumilta "Ten". Laulun sanoitus on yhtyeen laulajan Eddie Vedderin, sävellys on Vedderin, kitaristi Stone Gossardin ja basisti Jeff Amentin yhteistyötä. Kappaleen remix-versio on julkaistu ”Even Flow” -singlellä ja "Tenin" uusintapainoksella vuonna 2009.


title: Oceans (Pearl Jamin kappale)

text: ”Oceans” on soitettu avoimella D-virityksellä. Kappale poikkeaa musiikillisesti ja tekstillisesti muista Tenin kappaleista. Vuonna 1994 "Bass Playerin" haastattelussa Ament kertoi, että kun he valitsivat kappaleita Tenille, he ajattelivat, että on tärkeää valita myös oudompia hetkiä kuten Oceans, joka mahdollisti toisenlaisille musiikillisille alueille matkaamisen.


title: Oceans (Pearl Jamin kappale)

text: ”Oceansin” sanoitusta inspiroi Vedderin mieltymys surffaamiseen. Kappaleen jälkeen MTV Unpluggedissa vuonna 1992 Vedder sanoi: "[se oli] pikku rakkauslaulu jonka kirjoitin surffilaudastani ... ei, oikeasti se oli eräälle Beth-nimiselle jonka toivottavasti näen huomenna."


title: Oceans (Pearl Jamin kappale)

text: ”Oceans” julkaistiin kansainvälisillä markkinoilla vuonna 1992, mutta Yhdysvalloissa vasta 27. kesäkuuta 1995. Single saavutti Top30-sijoituksen Alankomaissa ja kohtuullisen Top20-sijoituksen Uudessa Seelannissa.


title: Oceans (Pearl Jamin kappale)

text: Kappaleen musiikkivideon ohjasi Josh Taft, joka oli aiemmin ohjannut myös ”Aliven” ja ”Even Flown” musiikkivideot. Video kuvattiin Havaijilla syyskuussa 1992. Musavalkoisella videolla on näkymiä yhtyeestä ja muista ihmisistä Havaijilla ja muun muassa Vedder surffaamassa, ihmisiä uimassa ja juoksemassa ja pieniä koneita lentämässä. Videolla nähdään myös otteita War Memorial Gymnasiumissa Mauilla kuvatusta esiintymisestä. Videota ei julkaistu Yhdysvalloissa ollenkaan. Video on "Touring Band 2000" -DVD:n bonussisältönä.


title: Oceans (Pearl Jamin kappale)

text: ”Oceans” esitettiin yleisölle ensimmäisen kerran Off Ramp Caféssa Seattlessa 17. toukokuuta 1991. Sen jälkeen sitä on soitettu keikoilla yli 70 kertaa. Pearl Jam esitti kappaleen myös vuoden 1992 "MTV Unplugged" -sessiossa, mutta sitä ei näytetty ohjelmassa. Liveversioita kappaleesta on julkaistu useilla bootleg-levyillä ja "Live in NYC 12/31/92" -albumilla. Kappale on myös "Tenin" uudelleenjulkaisun MTV Unplugged DVD:llä.


title: Thomas von Rajalin

text: Thomas von Rajalin (lokakuu 1673 – 4. syyskuuta 1741 Haminan ulkopuolella) oli suomalainen laivastoupseeri, joka yleni amiraaliksi ja aateloitiin.


title: Thomas von Rajalin

text: Suomessa syntyneen von Rajalinin vanhemmista ei ole varmaa tietoa. Hän toimi ensin tavallisena merimiehenä ja sitten yhdeksän vuotta Englannin laivastossa, kunnes siirtyi Ruotsin amiraliteettikollegioon opetusperämieheksi 1699. Von Rajalin osallistui 1715 menestyksekkäästi suureen Pohjan sotaan laivallaan "Verden". Sodan päätyttyä hän palasi amiraliteettikollegioon ja osallistui Ruotsin laivaston kehittämiseen. Hän julkaisi tutkimukset "Nödig underrättelse om navigation eller styrmanskonsten" (1728) ja "Nödig underrättelse om skeppsbyggeriet" (1730), joista sai hallitukselta huomattavan rahapalkkion. Hän laati myös virallisen meriohjesäännön. Vara-amiraaliksi von Rajalin ylennettiin 1741, jolloin hänet myös aateloitiin ja määrättiin alkaneessa Hattujen sodassa laivaston päälliköksi. Von Rajalin oli laivastoineen kesän 1741 Haminan tienoilla, missä kuitenkin suurin osa hänen miehistöään kuoli elintarvikkeiden puutteesta johtuvaan tautien leviämiseen, kuten hän itsekin.


title: Thomas von Rajalin

text: Von Rajalinin ensimmäinen puoliso vuodesta 1706 oli Botilla Hallengren (k. 1727) ja toinen vuodesta 1738 Maria Brigitta Fust (k. 1804).


title: Caffè Pascucci

text: Caffè Pascucci on italialainen kahvilaketju. Sillä on kahviloita Grönlannissa, Yhdysvalloissa, Etelä-Koreassa, Egyptissä ja Japanissa. Vuonna 2011 ketjulla oli 350 kahvilaa ympäri maailmaa, näistä 190 sijaitsi Etelä-Koreassa.


title: San Lorenzo (Paraguay)

text: San Lorenzo on kaupunki Paraguayssa. Vuonna 2002 siellä oli noin 204 000 asukasta.


title: Luque

text: Luque on kaupunki Paraguayssa. Vuonna 2002 siellä oli noin 171 000 asukasta.


title: Luque

text: Ecuadorin suurin kansainvälinen lentokenttä, Silvio Pettirossin lentoasema, sijaitsee Luquessa vaikka sitä kutsutaan usein Asunciónin lentoasemaksi.


title: Luque

text: Luque on perustettu vuonna 1635. Kolmoisliiton sodan aikana 1865-1870 se toimi Paraguayn pääkaupunkina. Kaupungista on hyvät rautatie- ja maantieyhteydet nykyiseen pääkaupunkiin Ascuncioniin, ja Luquessa tuotetaan elintarvikkeita pääkaupungin markkinoille. Kaupungin teollisuus valmistaa myös mm. kitaroita, saippuaa, viinaa, tiiliä ja kaakeleita.


title: Rake (rautakauppa)

text: Rake Oy on vuonna 1867 perustettu suomalainen yritys, joka on aiemmin harjoittanut rauta- ja laivatarvikkeiden tukku- ja vähittäiskauppaa. Sen on perustanut Israel Nyman. Vuodesta 1906 liikkeen nimi oli Helsingin rakennusainekauppa Oy, vuodesta 1932 Rake Oy.


title: Rake (rautakauppa)

text: 1960-luvun alkupuolella Rakella oli Helsingissä 14 liikettä ja lisäksi liikkeet Karkkilassa ja Hyvinkäällä. Yritykseen kuului lisäksi Helsingin Rauta, Hämeen Rautakauppa Hämeenlinnassa ja Rautakauppa Alsta Lahdessa sekä hotelli-ravintola Klaus Kurki (nyk. Klaus K) ja Ravintola Tullinpuomi Helsingissä. Tuotantolaitoksia sillä oli tiilitehdas Jokelassa ja turvetehdas Karjaalla. Vuonna 1962 yrityksessä oli henkilökuntaa 850. Raken tunnetuin liike oli Helsingin Erottajan ja Bulevardin kulmassa niin sanotussa Raken talossa vuodesta 1920 aina 1980-luvulle saakka toiminut tavaratalo.


title: Rake (rautakauppa)

text: Yrityksen toimitusjohtaja oli vuoteen 1903 Israel Nyman, 1904–1947 kauppaneuvos Alwar Niklander ja vuodesta 1947 pääkonsuli A. Kivilahti.


title: Rake (rautakauppa)

text: Rake Oy on nykyään Rake-konsernin emoyhtiö. Yritys ei enää toimi kaupan alalla, vaan vuokraa liiketiloja omistamistaan kiinteistöistä Helsingin Bulevardilla. Se on myös yhtenä omistajana hotelliyritys Kämp Groupissa, joka omistaa nykyään Klaus K -hotellin.


title: Suomen joukkue jääkiekon maailmancupissa 1996

text: Suomen jääkiekkomaajoukkue vuoden 1996 maailmancupissa, jossa Suomi putosi puolivälierissä.


title: Suomen joukkue jääkiekon maailmanmestaruuskilpailuissa 1994

text: Suomen jääkiekkomaajoukkue vuoden 1994 maailmanmestaruuskisoissa, jotka järjestettiin Italiassa.


title: Maiden England ’88

text: Maiden England ’88 on brittiläisen metallimusiikkia esittävän Iron Maidenin livealbumi. Albumi on nauhoitettu yhtyeen "Seventh Tour of a Seventh Tour"-maailmankiertueella Birminghamissa, Englannissa National Exhibition Centre-areenalla 27. ja 28. marraskuuta vuonna 1988 järjestetyissä konserteissa. Albumi julkaistiin maailmanlaajuisesti 25. maaliskuuta 2013.


title: Maiden England ’88

text: Albumin sisältö on pitkälti täysin vuonna 1989 VHS-formaatissa julkaistun konserttivideon "Maiden England" kanssa vastaava, mutta albumi sisältää alkuperäiseltä julkaisulta poisleikattua materiaalia konsertin päättävien kappaleiden muodossa. Albumin alkuperäisellä painoksella mukana olleiden kappaleiden tuottajaksi on merkitty jo eläkkeellä oleva yhtyeen entinen luottotuottaja Martin Birch ja vuoden 2013 painoksen ennen julkaisemattomilla kappaleilla tuottajana on toiminut yhtyeen nykyinen yhteistyökumppani Kevin Shirley. Yhtye julkaisi albumin tiimoilta alkuperäisen konsertin myös samannimisenä DVD-julkaisuna, joka yhtyeen konsertin ohella sisältää myös dokumentin, yhtyeen historiaa käsittelevän "12 Wasted Yearsin" sekä viisi musiikkivideoa.Vierailevat muusikot;


title: Lexus LFA

text: Lexus LFA on 2-ovinen ja 2-paikkainen superauto, joka esiteltiin Tokion autonäyttelyssä lokakuussa 2009. LF-A konsepti esiteltiin jo vuonna 2005, jota seurasi uudempi konsepti vuonna 2007. Vuonna 2008 oli LFA:n avoversion konseptin vuoro. Mallin myynti alkoi heti auton esittelyn jälkeen lokakuussa 2009. Auton tuotanto alkaa joulukuussa 2010. Mallia tullaan valmistamaan vain 500 kappaletta.


title: Lexus LFA

text:
Kori on valmistettu hiilikuituvahvisteisesta CRFP-muovista joka edistää vääntöjäykkyyttä ja alentaa kokonaismassaa. Erikoislaatuinen kori on 100 kg kevyempi kuin vastaava alumiinirakenne. Kokoonpanossa käytetyt hiilikuidun ja metallin liitostekniikat ovat kokonaan Lexuksen itse kehittämiä. Kori sisältää myös tasaisen pohjarakenteen sekä peräosan diffuusorin, joka lisää korkeilla ajonopeuksilla takapään pitoa.
Moottori on sijoitettu ohjaamon eteen ja etuakselin taakse. Tehokkaan V10 moottorin suunnittelussa on kiinnitetty erityistä huomiota äänimaailmaan ja moottorin äänet ohjataankin erikseen auton sisätiloihin, jotta ajokokemus olisi täydellinen. Öljy- ja vesipumput ovat moottorin takaosassa. Vaihteisto ja polttoainesäiliö sijaitsevat taka-akselin edessä, jolloin massaa on saatu lähemmäksi auton keskipistettä. Painopisteen sijainti vaihtelee tällöin mahdollisimman vähän mutka-ajossa, jolloin suorituskykyä ja vakautta on saatu parannettua.
Autossa käytetään kuusinopeuksista, automatisoitua sekventiaalivaihteistoa joka pystyy vaihtamaan välitystä 0,2 sekunnissa. Vaihteleviin ajotilanteisiin on valittavissa neljä erilaista ajo-ohjelmaa ja seitsemän vaihtokierrosnopeutta.
Suurikokoiset, hiilikeraamiset jarrut on suunniteltu pitkäkestoista rata-ajoa silmällä pitäen. Etujousitus on toteutettu päällekkäisin kolmiotukivarsin, takajousitus puolestaan monivarsituennalla.


title: Okapyrstöharakka

text: Okapyrstöharakka ("Temnurus temnurus") on varisten heimoon kuuluva varpuslintu. Se on sukunsa ainoa laji.


title: Okapyrstöharakka

text: Okapyrstöharakkaa esiintyy Kaakkois-Aasiassa. Sitä tavataan Kambodžassa, Kiinassa, Laosissa, Thaimaassa ja Vietnamissa. Lajin populaatiota ei ole arvioitu, mutta Vietnamissa sen on raportoitu olevan epätavallinen. Laji on kuitenkin luokiteltu elinvoimaiseksi.


title: Etiopiannaakka

text: Etiopiannaakka ("Zavattariornis stresemanni") on varisten heimoon kuuluva varpuslintu. Se on sukunsa ainoa laji.


title: Etiopiannaakka

text: Etiopiannaakka on 30 cm pitkä. Sillä on vaaleanharmaa pää ja vartalo sekä mustat siivet ja pyrstö. Silmän ympärillä on paljas, sininen alue. Sukupuolet ovat samannäköiset, mutta nuoret yksilöt ovat hieman likaisemman harmaita.


title: Etiopiannaakka

text: Etiopiannaakkaa esiintyy kotoperäisenä Etelä-Etiopiassa. Sen tärkeintä elinaluetta ovat Yabellon luonnonsuojelualueen eteläosat. Laji levinneisyysalueet ovat laikuttaisia ja pieniä. Lajin kannaksi arvioidaan 10 000–20 000 yksilöä ja se on luokiteltu erittäin uhanalaiseksi.


title: Etiopiannaakka

text: Etiopiannaakka elää savanneilla, joilla kasvaa jonkin verran akasiapensaita. Se voi elää myös ihmisasutuksen läheisyydessä.


title: Etiopiannaakka

text: Etiopiannaakka pesii helmi–maaliskuussa. Laji pesii ryhmissä, joissa pesimättömät parit auttavat pesiviä pareja. Pesä rakennetaan akasiapensaan latvaan 2,5–10 metrin korkeuteen. Munia on enimmillään kuusi. Lajin on havaittu pesivän myös touko–kesäkuussa, joten se saattaa pesiä kahdesti vuodessa tai pesimäkausi voi olla pidempi.


title: Etiopiannaakka

text: Etiopiannaakka käyttää ravinnokseen pääasiassa niveljalkaisia.


title: Suomen joukkue jääkiekon maailmanmestaruuskilpailuissa 1997

text: Suomen jääkiekkomaajoukkue vuoden 1997 maailmanmestaruuskisoissa jotka järjestettiin Suomessa.


title: Klaus Wirzenius

text: Klaus Erik Wilhelm Wirzenius (s. 2. syyskuuta 1987, Tampere) on suomalainen basisti, kitaristi, laulaja ja muusikko. Klaus Wirzenius on soittanut yhtyeissä Anthriel, Bullet Ride, Manzana, Dave Lindholm. B. Inventive ja Pate Mustajärvi - Patentoitu. Hän on myös soittanut mm. Rainbow-yhtyeen laulajien Joe Lynn Turner, Graham Bonnet ja Doogie White kokoonpanoissa heidän Suomen soolokiertueillaan. Levytyshistoriaan sisältyy tunnetuimpina Pate Mustajärvi, Dave Lindholm B. Inventive, Manzana, Anthriel sekä Jani Wickholm.


Jääkiekon B-sarjan maailmanmestaruuskilpailut 1997 pelattiin Puolan Katowicessa ja Sosnowiecissä 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan.


title: Viidakkotöyhtönärhi

text: Viidakkotöyhtönärhi ("Platylophus galericulatus") on varisten heimoon kuuluva varpuslintu. Se on sukunsa ainoa laji.


title: Viidakkotöyhtönärhi

text: Viidakkotöyhtönärheä esiintyy Kaakkois-Aasiassa. Sitä tavataan Bruneissa, Indonesiassa, Malesiassa, Myanmarissa ja Thaimaassa. Lajin populaatiota ei ole arvioitu, mutta sitä pidetään paikallisesti yleisenä. Laji on kuitenkin luokiteltu silmälläpidettäväksi.


title: Viidakkotöyhtönärhi

text: Viidakkotöyhtönärhi elää alankometsissä alle 1 500 metrin korkeudella.


Jääkiekon C-sarjan maailmanmestaruuskilpailut 1997 pelattiin Viron Tallinnassa ja Kohtla-Järvellä 22. maaliskuuta - 28. maaliskuuta. Joukkueita oli mukana kahdeksan ja ne jaettiin kahteen lohkoon.


title: Jääkiekon C-sarjan maailmanmestaruuskilpailut 1997

text: Japani nousi A-sarjaan Kauko-Idän kiintiöllä. Ukraina, Slovenia ja Viro nousivat B-sarjaan. Sarjauudistusten vuoksi C-sarjasta ei pudonnut yhtään joukkuetta.


Jääkiekon D-sarjan maailmanmestaruuskilpailut 1997 pelattiin Andorran Canillossa 7.–14. huhtikuuta.


title: Jääkiekon D-sarjan maailmanmestaruuskilpailut 1997

text:
Kroatia, Etelä-Korea, Espanja ja Jugoslavia nousivat C-sarjaan.
Karsintaryhmä pelattiin Turkin Ankarassa 19.–24. helmikuuta.


text: Sarjamuutosten takia kaikki karsintaryhmän joukkueet ja näiden lisäksi Kreikka saivat paikan D-sarjassa 1998.


title: Maatiainen (lintulaji)

text: Maatiainen ("Pseudopodoces humilis") on tiaisten heimoon kuuluva varpuslintu. Se on sukunsa ainoa laji. Maatiainen luokiteltiin aiemmin varisten heimoon, mutta nykyään se luokitellaan kuuluvaksi tiaisiin. Lajin aiempi suomenkielinen nimi oli pikkuaavikkonärhi.


title: Maatiainen (lintulaji)

text: Maatiaista tavataan Kiinassa, Intiassa ja Nepalissa. Lajin kantaa ei ole arvioitu, mutta sen on raportoitu olevan melko yleinen.


title: Pedro Juan Caballero (Paraguay)

text: Pedro Juan Caballero on Amambayn departementin pääkaupunki Paraguayssa. Vuonna 2002 siellä oli noin 64 600 asukasta.


title: Pedro Juan Caballero (Paraguay)

text: Kaupunki on perustettu vuonna 1899. Se sijaitsee Brasilian rajalla vastapäätä Ponta Poran kaupunkia. Kaupunkiin on maantieyhteys Concepciónista, ja Ponta Poran puolelle ulottuu Brasilian rautatieverkko.


title: Pedro Juan Caballero (Paraguay)

text: Kaupunkia kutsutaan yleisesti nimellä Pedro Juan. Se on saanut nimensä itsenäisyystaistelija Pedro Juan Cavalleron mukaan. Pedro Juan on Paraguayn kaupungeista kauimpana Ascunsionista, 536 km päässä. Kaupungissa on pieni lentokenttä mutta sinne ei ole aikataulunmukaista lentoliikennettä. Matkailijat käyvät kaupungissa lähinnä matkalla läheisiin luontokohteisiin.


title: Thomas Herndon

text: Thomas Herndon (s. 25. helmikuuta 1985) on Massachusetts Amherstin yliopiston jatko-opiskelija, joka osoitti virheellisiksi Carmen Reinhartin ja Kenneth Rogoffin laajalti siteeratun tutkimuksen tulokset, joiden mukaan valtionvelan noustessa yli 90 prosenttiin bruttokansantuotteesta talous pienenee 0,1 prosentilla. Tämä nimellä ”Growth in a Time of Debt” julkaistu tutkimus on ollut erittäin vaikutusvaltainen, ja sitä on usein käytetty vaadittaessa julkiseen sektoriin kohdistuvia säästöjä. Esimerkiksi Paul Ryan ja Olli Rehn ovat viitanneet kyseiseen tutkimukseen perusteena tukemilleen toimintamalleille.


title: Thomas Herndon

text: Alun perin Herndon otti vuonna 2010 julkaistun Harvardin yliopiston professoreiden tekemän tutkimuksen tarkasteltavakseen osana ekonometrian kurssia, jota hän kävi syksyllä 2012. Monista yrityksistä huolimatta hän ei kuitenkaan onnistunut toistamaan tutkimusta. Niinpä työ jatkui kevätlukukaudelle 2013 saakka. Lukuisten sähköpostikyselyiden jälkeen Herndon sai Reinhartilta käyttöönsä tutkimuksessa käytetyt taulukot. Niitä tarkastellessaan hän huomasi, että Reinhart ja Rogoff olivat tehneet Excel-taulukossa huolimattoman laskentavirheen, jonka seurauksena kokonaislaskelmista puuttui erittäin oleellista tietoa valtioista, joilla on paljon velkaa suhteessa bruttokansantuotteeseen.


title: Thomas Herndon

text: Tämä ja muut Herndonin löytämät virheet olivat niin vakavia, että aluksi edes Herndonin omat professorit eivät uskoneet häntä, mutta joutuivat lopulta toteamaan hänen olevan oikeassa. Niinpä he laativat yhdessä Herndonin kanssa aiheesta artikkelin nimeltä ”Does High Public Debt Consistently Stifle Economic Growth? A Critique of Reinhart and Rogoff”, joka julkaistiin 15. huhtikuuta 2013. Siinä todetaan korkean velkatason korreloivan jonkin verran pienemmän kasvun kanssa. Sääntöön on kuitenkin monia poikkeuksia. Artikkelin mukaan talouskasvu on keskimäärin 2,2 prosenttia, mikäli julkista velkaa on yli 90 prosenttia bruttokansantuotteesta.


title: Thomas Herndon

text: Reinhart ja Rogoff myönsivät Excel-laskentavirheensä, mutta puolustivat tutkimuksensa perustuloksia. Herndon on perustulostenkin osalta asiasta eri mieltä. Massachusettsin yliopiston Amherstin kampuksen professori Arindrajit Duben mukaan Reinhartin ja Rogoffin tutkimuksessa on Herndonin esille tuomien virheiden lisäksi merkittäviä teoreettisia ja syy-seuraussuhteiden tulkitsemiseen liittyviä ongelmia.


title: Suomen joukkue jääkiekon maailmanmestaruuskilpailuissa 1996

text: Suomen jääkiekkomaajoukkue vuoden 1996 maailmanmestaruuskisoissa jotka järjestettiin Itävallassa.


title: Florenz Ziegfeld

text: Florenz Ziegfeld Jr. (21. maaliskuuta 1867 Chicago – 22. heinäkuuta 1932 New York) oli yhdysvaltalainen Broadway-tuottaja ja teatterinjohtaja, joka tunnetaan ennen kaikkea hänen vuosina 1907–1931 tuottamastaan revyysarjasta "Ziegfeld Follies".


title: Florenz Ziegfeld

text: Ziegfeldin teatteriura alkoi Chicagossa vuonna 1892. Hän toimi uransa alkuvaiheessa vaudevillessa Sandow-nimisen voimamiehen managerina. Ziegfeld järjesti eurooppalaisia sotilassoittokuntia Chicagon maailmannäyttelyyn (1893). Vuonna 1896 hän tuotti näytelmän "A Parlor Match", jossa esiintyi laulaja Anna Held. Hän toimi myöhemmin Heldin managerina New Yorkissa ja tuotti useita musikaaleja, jossa tämä esiintyi.


title: Florenz Ziegfeld

text: Vuonna 1907 sai ensi-iltansa ensimmäinen osa Ziegfeldin revyysarjasta "Ziegfeld Follies". Pariisilaisten "Folies Bergère" -revyyesitysten pohjalta suunnitellut näytelmät tekivät Ziegfeldistä merkittävän nimen Broadwaylla. Vuosittaiset esitykset jatkuivat lähes yhtäjaksoisesti vuoteen 1931 asti. "Ziegfeld Follies" tunnettiin ylellisistä puitteistaan ja kauniista tanssitytöistään, ja esiintyjinä nähtiin tunnettuja tähtiä kuten Bert Williams, Eddie Cantor, Marilyn Miller, Fanny Brice ja W. C. Fields. Muun muassa Irving Berlin, Jerome Kern ja Victor Herbert sävelsivät musiikkia "Follies"-esityksiin.


title: Florenz Ziegfeld

text: "Folliesin" ohella Ziegfeld tuotti lukuisia muita Broadway-musikaaleja, mukaan lukien Jerome Kernin "Sally" (1920) ja "Show Boat" (1927), Harry Tierneyn "Kid Boots" (1923) ja "Rio Rita" (1927) sekä Rudolf Frimlin "The Three Musketeers" (1928).


title: Florenz Ziegfeld

text: Vuonna 1927 Ziegfeld rakennutti oman teatterin Manhattanin Sixth Avenuelle. Ensimmäinen Ziegfeld Theatressa esitetty näytelmä oli "Rio Rita". Rakennuttajansa kuoleman jälkeen teatterirakennus toimi muun muassa elokuvateatterina (1933–1944) ja NBC:n TV-studiona (1955–1963). Rakennus purettiin vuonna 1966.


title: Florenz Ziegfeld

text: Florenz Ziegfeld kuoli New Yorkissa vuonna 1932. Hänen elämästään on kuvattu kolme elokuvaa: "Ziegfeld, naisten kuningas" (1936), "Ziegfeldin tähtirevyy" (1946) sekä TV-elokuva "Ziegfeld: The Man and His Women".


title: Florenz Ziegfeld

text: Ziegfeldin isä Florenz Ziegfeld Sr. oli arvostetun musiikkikoulu Chicago College of Musicin johtaja, mutta nuorempi Ziegfeld ei voinut sietää klassista musiikkia. Hän piti sirkuksesta, näyttävistä esityksistä ja kauniista naisista. Hänen teatterituotantonsa tehtiin usein kiireellä ja niiden esiintyjät vaihtuivat tarvittaessa nopeasti niin ennen ensi-iltaa kuin sen jälkeenkin. Raha-asioissa Ziegfeld toimi usein vastuuttomasti ja oli usein veloissa.


title: Florenz Ziegfeld

text: Näyttelijä-laulaja Anna Held oli avoliitossa Ziegfeldin kanssa 1897–1912. Huhtikuussa 1914 Ziegfeld meni naimisiin näyttelijä Billie Burken kanssa.


title: Florenz Ziegfeld

text: Ziegfeldillä oli New Yorkissa naistenmiehen maine. Hänen toimistossaan oli naisvieraita varten erityinen lukko, joka aukesi sisältäpäin normaalisti, mutta jonka vain hänen sihteerinsä pystyi aukaisemaan ulkoapäin.


title: Satin Circus

text: Satin Circus on vuonna 2010 perustettu suomalainen popyhtye. Yhtye soittaa melodista popmusiikkia ja sitä on verrattu muun muassa brittiläis-irlantilaiseen One Direction -yhtyeeseen. Yhtye säveltää, sanoittaa ja soittaa kappaleensa itse. Yhtye solmi levytyssopimuksen Sony Music -levy-yhtiön kanssa elokuussa 2012. Samana vuonna yhtye voitti Popturné-bändikilpailun.


title: Satin Circus

text: Yhtyeen ensimmäinen single ja musiikkivideo ”Emma” julkaistiin 24. huhtikuuta 2013. Toinen single ”If You Love Me” julkaistiin 13. syyskuuta 2013. Yhtye julkaisi Peter Månssonin ja Patric Sarinin tuottaman esikoisalbuminsa "Expectations" 14. helmikuuta 2014.


title: Satin Circus

text: Yhtye osallistui keväällä 2015 Uuden Musiikin Kilpailuun kappaleellaan ”Crossroads”. Kappaleella solistina toimii esikoisalbumilla solistina toimineen Kristian ”Krippe” Westerlingin sijasta basisti Paul Uotila. Kappale kilpaili finaalipaikasta UMK:n ensimmäisessä karsinnassa 7. helmikuuta, josta se eteni kilpailun finaaliin. Finaalissa yhtye sijoittui toiseksi Pertti Kurikan Nimipäivät -yhtyeen voittaessa Suomen edustuspaikan vuoden 2015 Eurovision laulukilpailuun Wieniin, Itävaltaan.


title: Satin Circus

text: Yhtye lopetti toimintansa keväällä 2018. Sittemmin Paul Uotila on aloittanut soolouran käyttäen artistinimeä Paul Elias.


title: Coronel Oviedo

text: Coronel Oviedo on Caaguazún departementin pääkaupunki Paraguayssa. Vuonna 2002 siellä oli noin 48 700 asukasta.


title: Coronel Oviedo

text: Kaupunki on perustettu vuonna 1758. Se sijaitsee Asunciónista Ciudad del Esteen vievän valtatien varrella.


title: Coronel Oviedo

text: Coronel Oviedossa on monipuolinen talousrakenne, siellä jalostetaan ympäröivällä alueella tuotettavia appelsiineja, puutavaraa, sokeria ja tupakkaa.


title: Anders Wilhelm Ramsay

text: Anders Wilhelm Ramsay (1777–1808) oli suomalainen sotilas, kuvattu "Vänrikki Stoolin tarinoissa" runossa ”Matkamiehen näky”, samoin veljensä Carl Gustaf Ramsay. Hän oli vuodesta 1805 kapteeni Hämeen läänin jalkaväkirykmentissä. Kun sota vuonna 1808 oli puhjennut, hänet kutsuttiin yleisesikuntaan. Siikajoen taistelussa hän johti keskustaa, kun suomalaiset ryntäsivät yli joen. Revonlahden taistelun päätyttyä hän vei vihollisen liput Tukholmaan, ja hän sai ylennyksen majuriksi. Hän tuli yliadjutanttina Eberhard von Vegesackin joukkojen mukana Suomeen kesäkuussa 1808. Hän kaatui Lemulla joukkojen perääntyessä.


title: Anders Wilhelm Ramsay

text: Perheen ystävä, runoilija Erik Gustaf Geijer kirjoitti heistä sonetin ”Bröderna Ramsay”. Veljesten äiti everstinna Sofia Lovisa Ramsay haetutti heidän ruumiinsa Porvooseen sukuhautaan ja lyötti heidän muistokseen mitalin, mikä oli ainutlaatuista silloisessa Suomessa.


title: Kiimajärvi (kylä)

text: Kiimajärvi oli suurehko kylä Viipurin läänin Pyhäjärvellä, Karjalankannaksella. Kylä sijaitsi Kiimajärven itärannalla. Naapurikyliä olivat Montrua pohjoispuolella, Jaama itäpuolella, Noitermaa kaakkoispuolella ja Porsaanmäki eteläpuolella. Järven vastarannalla, 2-3 kilometrin päässä, sijaitsivat Tiituan ja Musakanlahden kylät.


title: Kiimajärvi (kylä)

text: Kiimajärven keskuksena oli entinen lahjoitusmaatarkartano, jonka maista oli muodostettu noin 30 maatilaa lahjoitusmaiden lunastamisen jälkeen. Kylän maat sijaitsivat lavealla viljelysvyöhykkeellä Kiimajärven rannan tuntumassa. Kylän itäpuolella avautui Kiimajärven kangas, jonka halki kulkivat Vpl. Pyhäjärveltä Sakkolan asemalle johtava maantie ja Pietari–Hiitola-rautatie. Lähin rautatiepysäkki oli Noitermaassa, noin 2 kilometrin päässä kylän keskustasta.


title: Kiimajärvi (kylä)

text: Maatalous oli kylän pääasiallinen elinkeino. Vuonna 1929 kylässä viljeltiin peltoa yhteensä 281,23 ha, niittyä oli 91,38 ha ja metsämaata oli 1.037,99 ha. Vuonna 1943 oli viljelyksessä veroilmoitusten mukaan 374,60 ha. Maanviljelyksen lisäksi kylässä harjoitettiin kalastusta. Kylässä oli v. 1939 kirkonkirjojen mukaan yhteensä 333 asukasta. Kylä kuului Noitermaan kansakoulupiiriin.


title: Wolter Ramsay

text: Wolter Ramsay (1855–1926) oli suomalainen yritysjohtaja. Hänelle myönnettiin vuorineuvoksen arvonimi 1907. Hän johti Vaasan Puuvillatehdasta vuodesta 1882, Högforsin tehdasta 1885–1906 ja Tampereen Pellava- ja Rauta-Teollisuus Oy:tä 1906–1926.


title: Wolter Ramsay

text: Hänen veljensä oli August Ramsay.


title: Wolter Ramsay

text: Wolter Ramsayn mukaan on nimetty myös katu. Wolter Ramsayn katu sijaitsee Lahdessa vanhalla teollisuusalueella Hennalassa, nykyisin uuden Tornatorin asuinalueella.


title: Intohimoa ja rikosta

text: Intohimoa ja rikosta (myös Rikos ja rakkaus; ) on vuonna 1928 ensi-iltansa saanut William Nighin ohjaama yhdysvaltalainen mykkä rikosdraamaelokuva, jonka pääosissa ovat John Gilbert ja Joan Crawford. Muissa rooleissa ovat Vera Gordon ja Carmel Myers. "Intohimoa ja rikosta" sijoittuu alamaailmaan. Entinen gangsteri Benny Horowitz (Gilbert) kosii Berthaa (Myers), joka kuitenkin kieltäytyy uskossa, että Benny edelleen rakastaa entistä gangsteriheilaansa Friedaa (Crawford). "Intohimoa ja rikosta" on Gilbertin ja Crawfordin toinen ja viimeinen yhteistyö.


title: Intohimoa ja rikosta

text: "Intohimoa ja rikosta" perustuu George Abbottin ja Dana Burnetin näytelmään "Four Walls", joka sai ensi-iltansa John Golden Theaterissa New Yorkin Broadwaylla 19. syyskuuta vuonna 1927. Näytelmää esitettiin 144:n esityksen ajan. Näytelmän pohjalta Abbott ja Alice D. G. Miller laativat käsikirjoituksen. "Intohimoa ja rikosta" kuvattiin touko-kesäkuussa 1928 elokuvan tuotantoyhtiön ja jakelijan Metro-Goldwyn-Mayerin studioilla Kalifornian Culver Cityssä 255 000 dollarin budjetilla.


title: Intohimoa ja rikosta

text: "Intohimoa ja rikosta" sai ensi-iltansa kotimaassaan Yhdysvalloissa 11. elokuuta 1928. Elokuva menestyi Gilbert-elokuvaksi aika vaatimattomasti, mutta hyvin taloudellisesti. Yhdysvalloissa elokuva tuotti 605 000 dollaria ja yhteensä ulkomaiden tuotot mukaan lukien 803 000 dollaria. Suomessa elokuva sai ensi-illan 30. joulukuuta vuonna 1929. "Intohimoa ja rikosta" on nykyisin listattu kadonneeksi, mutta elokuvasta on säilynyt osa yksityisessä kokoelmassa.


title: Huugo Raninen

text: Huugo Valtter Raninen (21. syyskuuta 1899 Savonlinna – 11. elokuuta 1987 Helsinki) oli suomalainen juristi ja Helsingin Kauppakorkeakoulun liiketaloustieteen professori vuosina 1939–1967.


title: Huugo Raninen

text: Raninen osallistui Tampereen valtaukseen 1918.


title: Kun hakamies hummaa

text: Kun hakamies hummaa () on James Cruzen ohjaama ja tuottama yhdysvaltalainen mykkä draamakomediaelokuva, joka sai ensi-iltansa vuonna 1929. "Kun hakamies hummaa" -elokuvan pääosissa ovat William Haines ja Joan Crawford. "Kun hakamies hummaa" kertoo miljonäärin pojasta (Haines), joka haluaa olla mestarinyrkkeilijä. Rakastuttuaan Susieen (Crawford) vie aikansa, ennen kuin Duke pääsee värväytymään collegeen. Elokuva on Hainesin ja Crawfordin kolmas yhteistyö. "Kun hakamies hummaa" perustuu Falkland L. Caryn tarinaan, jonka pohjalta Raymond L. Schrock ja Dale Van Every laativat käsikirjoituksen.


title: Kun hakamies hummaa

text: Metro-Goldwyn-Mayer oli toiminut elokuvan tuotantoyhtiönä ja jakelijana. "Kun hakamies hummaa" sai ensi-iltansa Yhdysvalloissa 16. maaliskuuta vuonna 1929. Suomessa elokuva julkaistiin 13. tammikuuta vuonna 1930. Ilmestyessään "Kun hakamies hummaa" oli valtava menestys. Elokuva teki suurta taloudellista voittoa; se tuotti 920 000 dollaria maailmanlaajuisesti vähän päälle 200 000 dollarin budjetista.


title: Kun hakamies hummaa

text: "Kun hakamies hummaa" on listattu kadonneeksi elokuvaksi, mutta sen ääniraitoja on säilytetty UCLA Film and TV Archivesissa.


title: Jääkiekon SM-liigakausi 2013–2014

text: Jääkiekon SM-liigakausi 2013–2014 oli jääkiekon SM-liigan 39. kausi. Sarjan 14 joukkuetta olivat samat kuin kahdeksalla edelliskaudella. Puolustavana mestarina kauteen lähti Ässät. Runkosarja koostui edelliskausien tapaan 420 ottelusta, joita pelattiin 60 joukkuetta kohden. Runkosarja alkoi 12. syyskuuta 2013 ja päättyi 13. maaliskuuta 2014. Kausi oli Helsingin Jokereille toistaiseksi viimeinen SM-liigassa, sillä seura siirtyi KHL:ään kaudeksi 2014–2015.


title: Jääkiekon SM-liigakausi 2013–2014

text: Kaudella uusittiin monia ennätyksiä. Runkosarjassa Kärpät kokosi 131 pistettä, mikä on Liigan ennätys. Vanha vuonna 2011 JYPin saavuttama 129 pisteen ennätys rikkoutui kahdella pisteellä. Myös SaiPa teki oman ennätyksensä, kun se sai runkosarjassa 100 pistettä. Rauman Lukko voitti pronssia kaatamalla pronssiottelussa SaiPan lukemin 3-2. Mestariksi ylsi kuuden vuoden tauon jälkeen Oulun Kärpät, joka voitti loppuottelussa Tapparan otteluvoitoin 4-3. Kyseessä oli ensimmäinen kerta, kun Suomen mestaruus ratkesi vasta seitsemännessä ottelussa. Kaikkien aikojen tasaisimman sarjan ratkaisi jatkoaikamaalilla Juhamatti Aaltonen.


title: Jääkiekon SM-liigakausi 2013–2014

text: Torjuntapörssissä on huomioitu vähintään 20 ottelua pelanneet maalivahdit.


title: Jääkiekon SM-liigakausi 2013–2014

text: Villi kortti -kierroksen uudeksi nimeksi tuli Lomarengas-kierros, jolle pääsivät SM-liigan runkosarjan sijoille 7–10 sijoittuneet joukkueet. Nämä olivat Jokerit, Pelicans, HIFK, sekä HPK. Kierros pelattiin paras kolmesta systeemillä, eli kahdella voitolla sai paikan puolivälieriin.


title: Kalervo Rankama

text: Kaarlo Kalervo Rankama (vuoteen 1934 Rangell; 22. helmikuuta 1913 Helsinki – 10. maaliskuuta 1995 Helsinki) suomalainen mineraalikemisti ja geologi, eräs kansainvälisesti tunnetuimpia suomalaisia geologeja. Hän oli Helsingin yliopiston mineraalikemian dosentti vuosina 1945–1950 ja ylimääräinen mineraalikemian professori vuosina 1950–1980. Hän teki muun muassa geokemiallisia tutkimuksia alkuaineiden isotooppien avulla.


title: Kalervo Rankama

text: Rankama kirjoitti ylioppilaaksi Helsingin Suomalaisesta Normaalilyseosta vuonna 1931, valmistui filosofian kandidaatiksi 1938 ja väitteli tohtoriksi 1944 aiheenaan tantaalin geokemia. Hän toimi Geologisen toimikunnan apulaisgeologina 1938–1945 ja pyrki kehittämään geokemiallisia malminetsintämenetelmiä. Rankama työskenteli Yhdysvalloissa vuosina 1946–1950, aluksi vuoden yksityisen yrityksen palveluksessa Saratoga Springsissä ja jälkimmäiset kolme vuotta Chicagon yliopiston geologian laitoksella, missä hän erikoistui isotooppigeologiaan. Hän tutki muun muassa hiilen isotooppikoostumusta ja osoitti J. J. Sederholmin Tampereen luota kiilleliuskeesta löytämien hiilipussien olevan eloperäistä alkuperää. Rankama myös perusti Chicagon yliopistoon spektrikemiallisen laboratorion. Rankama aloitti tutkimus- ja julkaisutoimintansa yhteistyössä kollegansa Th. G. Sahaman kanssa. Vuonna 1950 Rankama täydensi ja käänsi englanniksi Sahaman kolme vuotta aiemmin kirjoittaman oppikirjan "Geokemia". Siitä tuli alansa klassikko, josta otettiin vuosien ajan uusintapainoksia. Rankama julkaisi seuraavina vuosikymmeninä useita muitakin alan yleisteoksia, muun muassa ensimmäisen isotooppigeologian oppikirjan "Isotope Geology" (1954).


title: Kalervo Rankama

text: Rankama perehtyi myöhemmin erityisesti prekambrikauden kallioperän iänmukaiseen luokitteluun. Hän teki useita tutkimus- ja luentomatkoja Australiaan, Uuteen-Seelantiin ja Etelä-Afrikkaan. Hän myös kävi ensimmäisenä suomalaisena Etelänavalla vuonna 1971. Rankama oli vierailevana professorina useissa yliopistoissa eri mantereilla. Eräs Kivun alueilta Kongosta vuonna 1969 löydetty niobi-tantaalimineraali nimettiin hänen mukaansa rankamaiitiksi.


title: Kalervo Rankama

text: Rankama oli vuodesta 1951 Suomalaisen Tiedeakatemian ja vuodesta 1960 Suomen Tiedeseuran jäsen. Keräämänsä näytekokoelman hän lahjoitti Helsingin yliopistolle vuonna 1980.


title: Concepción (Paraguay)

text: Concepción on samannimisen departementin pääkaupunki Paraguayssa. Vuonna 2002 siellä oli noin 43 700 asukasta.


title: Concepción (Paraguay)

text: Kaupunki on perustettu vuonna 1773. Se on liikenteen solmukohta, jolla on vilkas satama Paraguayjoen varrella ja josta maantiet vievät Pedro Juan Caballeroon ja Brasiliaan. Kaupungista on säännöllistä lentoliikennettä maan pääkaupunkiin Asuncióniin.


title: Ziegfeld Theatre

text: Ziegfeld Theatre oli Broadway-teatteri New Yorkin Sixth Avenuella. Teatterin rakennutti Florenz Ziegfeld vuonna 1927. Rakentamisen rahoitti William Randolph Hearst ja rakennuksen suunnittelivat Joseph Urban ja Thomas A. Lamb.


title: Ziegfeld Theatre

text: Ziegfeld Theatressa saivat ensi-iltansa muun muassa Harry Tierneyn "Rio Rita" (1927), Jerome Kernin "Show Boat" (1927) sekä vuoden 1931 "Ziegfeld Follies". Teatteriesitykset jatkuivat vuoteen 1933, jolloin rakennus muutettiin elokuvateatteriksi.


title: Ziegfeld Theatre

text: Billy Rose entisöi rakennuksen vuonna 1944 ja palautti sen teatterinäyttämöksi. Televisioyhtiö NBC otti teatterin käyttöönsä vuonna 1955 ja se toimi TV-studiona vuoteen 1963 asti. Rakennus purettiin vuonna 1966.


title: Ziegfeld Follies

text: Ziegfeld Follies oli sarja Florenz Ziegfeldin tuottamia jokavuotisia Broadway-revyyesityksiä, joita esitettiin 1907–1931. Ensimmäisen tuotannon nimi oli yksinkertaisesti "Follies of 1907"; nimi "Ziegfeld Follies" otettiin käyttöön vuonna 1911. Näytelmien tunnuslauseena oli ”amerikkalaisten tyttöjen ylistäminen” ja ne tunnettiin ylellisestä lavastuksesta ja Ziegfeldin henkilökohtaisesti valitsemista kauniista tanssitytöistä. "Folliesin" esiintyjinä nähtiin tunnettuja New Yorkin viihdemaailman tähtiä, kuten Bert Williams, Eddie Cantor, Marilyn Miller, Fanny Brice ja W. C. Fields.


title: Joe Lund

text: Veikko ”Joe” Lund (15. syyskuuta 1927 Karijoki – 6. joulukuuta 1991 Midland, Ontario, Kanada) oli suomalais-kanadalainen jääkiekkoilija, jonka aktiiviura ulottui 1940-luvun loppupuolelta 1960-luvun alkuvuosiin. Pelipaikaltaan Lund oli puolustaja. Hän pelasi AHL:ssä 538 ottelua ja keräsi niissä kaikkiaan 357 tehopistettä, joista 125 oli maaleja ja 232 syöttöpisteitä. IHL-liigassa Lund pelasi 178 ottelua. Niissä hän teki yhteensä 107 pistettä, joista 25 oli maaleja ja 82 syöttöpisteitä.


title: Joe Lund

text: Lund voitti Calder Cupin vuosina 1950 ja 1951. Ensimmäinen voitto tuli Lundin pelatessa Indianapolis Capitalsin joukkueessa ja toinen hänen edustaessaan Cleveland Baronsia.


title: Céline Dumerc

text: Céline Dumerc (s. 9. heinäkuuta 1982 Tarbes, Hautes-Pyrénées) on ranskalainen koripalloilija, joka edustaa nykyisin Bourges Basketia sekä Ranskan naisten koripallomaajoukkuetta.


title: Rakkauden unelma (vuoden 1928 elokuva)

text: Rakkauden unelma () on Fred Niblon ohjaama yhdysvaltalainen mykkä elämäkerrallinen draamaelokuva vuodelta 1928. "Rakkauden unelman" pääosissa ovat Joan Crawford ja Nils Asther. "Rakkauden unelma" kertoo menetetyn rakkauden ja koston tarinan, jossa Asther näyttelee prinssi Maurice de Saxea ja Crawford romaniesiintyjä Adrienne Lecouvreuria. Elokuva on Astherin ja Crawfordin toinen yhteinen elokuva kolmesta.


title: Rakkauden unelma (vuoden 1928 elokuva)

text: "Rakkauden unelma" perustuu Eugène Scriben ja Ernest Legouvén näytelmään "Adrienne Lecouvreur", joka on vuodelta 1849. Näytelmän pohjalta Dorothy Farnum laati käsikirjoituksen elokuvaan. Tuotantoyhtiönä ja jakelijana oli Metro-Goldwyn-Mayer.


title: Rakkauden unelma (vuoden 1928 elokuva)

text: "Rakkauden unelma" sai ensi-iltansa kotimaassaan Yhdysvalloissa 1. joulukuuta 1928. Elokuva oli taloudellinen menestys; se tuotti Yhdysvalloissa 339 000 dollaria, mutta maailmanlaajuisesti 571 000 dollaria 221 000 dollarin budjetista. Suomessa elokuva julkaistiin 15. joulukuuta vuonna 1929. "Rakkauden unelma" on listattu kadonneeksi elokuvaksi.


title: Frans Henrik Kockum

text: Frans Henrik Kockum voi tarkoittaa:


title: Mustalaismorsian

text: Mustalaismorsian (myös Mustalaissydän; ) on vuonna 1926 ensi-iltaan tullut Josef von Sternbergin ja Phil Rosenin ohjaama yhdysvaltalainen mykkä romanttinen draamaelokuva, jonka pääosissa ovat Conrad Nagel ja Renée Adorée. "Mustalaismorsian" kertoo ranskalaismiehestä Dominiquesta (Nagel) ja mustalaissisäköstä Sildasta (Adorée). Elokuva perustuu Alden Brooksin romaaniin "Escape", jonka pohjalta von Sternberg ja Alice D. G. Miller laativat käsikirjoituksen.


title: Mustalaismorsian

text: "Mustalaismorsian" kuvattiin sen tuotantoyhtiön ja jakelijan Metro-Goldwyn-Mayerin studioilla Kalifornian Culver Cityssä työnimellä "Escape". Sternberg työskenteli aiemmin "Paratiisilinnun" parissa, mutta hylkäsi sen ja ohjasi "Mustalaismorsiamen". MGM ei kuitenkaan pitänyt tuloksesta ja palkkasi vuonna 1926 Phil Rosenin ohjaamaan laajasti uusintaottoja.


title: Mustalaismorsian

text: "Mustalaismorsian" sai ensi-iltansa Yhdysvalloissa 28. maaliskuuta 1926. Suomessa elokuvan ensi-ilta oli 18. huhtikuuta 1927. "Mustalaismorsian" on ilmoitettu kadonneeksi elokuvaksi muun muassa Arne Andersin "Lost Film Filesissa". SilentEra kuitenkin ilmoittaa elokuvan olevan säilynyt Warner Brothersin arkistossa ja Warnerin Turner Classic Moviesissa .


title: Åke Slöör

text: Karl Åke Slöör (16. tammikuuta 1898 Helsinki – 13. helmikuuta 1974) oli Suomen Puolustusvoimien eversti ja tasavallan presidentin adjutantti.


title: Åke Slöör

text: Slöör valmistui Kadettikoulun 2. kadettikurssilta 1921, kävi tykistön ampumakoulun 1922 sekä Sotakorkeakoulun 1932. Hän palveli mm. Helsingin suojeluskuntapiirissä komppanianpäällikkönä 1926-1927 sekä pataljoonankomentajana 1927-1930. Yleisesikuntaupseeriksi valmistuttuaan hän toimi sotilasasiamiehenä Varsovaan, Bukarestiin ja Prahaan 1933-1937. Tasavallan presidenttien Kyösti Kallion ja Risto Rytin nuorempana adjutanttina Slöör palveli 1937-1941. Päämajan ulkomaanosaston päällikkönä hän toimi 1941-1944, minkä jälkeen hän erosi vakinaisesta palveluksesta. Myöhemmin Slöör toimi vakuutusalalla.


title: Åke Slöör

text: Ylennykset: reservivänrikki 1918, reserviluutnantti 1920, luutnantti 1921, kapteeni 1925, majuri 1933, everstiluutnantti 1940, eversti 1943.


title: Tuomas Raatikainen

text: Raatikainen suoritti tykistöupseerin asetekniset opinnot Tanskassa 1920-1923. Hän palveli Rannikkotykistörykmentti 3:ssa 1918-1920. Opintojensa jälkeen hän toimi tykistön koeampumakenttien päällikkönä 1925-1927. Puolustusministeriön taisteluvälineosaston tykistötoimiston päällikkönä hän työskenteli 1928-1937. Samalla hän opetti Kadettikoulussa ja Sotakorkeakoulussa tykistön aseoppia ja konstruktio-oppia. Taisteluvälineosaston päällikkönä Raatikainen toimi pitkään, 1937-1946, siirtyen tämän jälkeen teollisuuden pariin.


title: Tuomas Raatikainen

text: Ylennykset: reservivänrikki 1918, vänrikki 1920, luutnantti 1920, kapteeni 1924, majuri 1927, everstiluutnantti 1930, eversti 1938.


title: Niilo Idman

text: Nils Rudolf (Niilo) Idman (20. lokakuuta 1889 Tampere – 4. huhtikuuta 1977 Helsinki) oli suomalainen pääkonsuli, kirjallisuudentutkija ja suomentaja.


title: Niilo Idman

text: Niilo Idmanin vanhemmat olivat Tampereen kaupunginlääkäri, lääkintöneuvos Gustaf Rudolf Idman (1857–1927) ja Olga Elisabeth Gustafsson (1861–1938). Hänen vanhempi veljensä oli suurlähettiläs ja 1920-luvulla ulkoministerinä toiminut Karl Gustaf Idman.


title: Niilo Idman

text: Idman pääsi ylioppilaaksi 1907 ja valmistui filosofian kandidaatiksi 1911 sekä filosofian lisensiaatiksi ja tohtoriksi 1923. Hän teki opintomatkoja Englantiin 1908–1909, 1912 sekä 1914.


title: Niilo Idman

text: Idman oli ulkoministeriön palveluksessa vuodesta 1918 ja hän toimi lähetystösihteerinä Oslossa 1920–1922, Kööpenhaminassa 1920, Tukholmassa 1925–1926 ja Washingtonissa 1927–1933. Idmanista tuli ulkoministeriön jaostosihteeri 1933 ja hän toimi ministeriön talouspoliittisten asiain jaoston päällikkönä vuodesta 1933. Hän oli sitten va. asiainhoitajana Riiassa 1934 ja Suomen pääkonsulina Pietarissa 1935–1938. Idman sai lähetystöneuvoksen arvon 1931.


title: Niilo Idman

text: Idman tunnetaan ennen kaikkea Edgar Allan Poen Korppi-runon suomentajana.


title: N. P. Virtanen

text: Niilo Paavo Virtanen (18. maaliskuuta 1905 Tampere – 19. elokuuta 1977 Helsinki) oli suomalainen kirjastonhoitaja ja kirjallisuuden tutkija.


title: N. P. Virtanen

text: Virtasen vanhemmat olivat rovasti Anton Anshelm Wirtanen ja Hilma Olivia Palkonen. Hän pääsi ylioppilaaksi 1924 ja valmistui filosofian kandidaatiksi ja maisteriksi 1933. Virtanen toimi Lahden kaupunginkirjaston johtajana 1935–1939, Helsingin yliopiston metsäkirjaston kirjastonhoitajana 1941–1952 ja kauppakorkeakoulun kirjaston hoitajana vuodesta 1952. Hän oli Suomen kirjastoseuran sihteerinä 1937–1939 ja Suomen metsätieteellisen seuran kirjaston hoitajana 1941–1948. Lisäksi Virtanen toimi Turun yliopiston ylioppilaskunnan kuraattorina 1928 ja esimiehenä 1932–1934.


title: N. P. Virtanen

text: Virtanen oli naimisissa kaksi kertaa:


title: Ragnar Ingelius

text: Ragnar Mikael Ingelius (18. helmikuuta 1894 Turku – 12. syyskuuta 1960 Helsinki) oli Suomen Puolustusvoimien eversti ja jatkosodan aikana Päämajan yhteysupseeri Tallinnaan.


title: Ragnar Ingelius

text: Ingelius kävi Viipurin upseerikokelaskurssin 1918-1919, Kadettikoulun 1924-1925 ja Sotakorkeakoulun 1928-1930 (yleisesikuntaupseeri 1933). Hän palveli Pohjois-Savon rykmentissä 1919-1927 sekä yleiesikunnan toimistoupseerina 1928-1939. Vuosina 1931-1939 hän oli sotilasasiamiehenä Viroon ja Latviaan sekä myös Liettuaan 1934-1939. Talvisodassa hän oli pataljoonankomentajana. Jatkosodassa hän palveli 18. divisioonan esikuntapäällikkönä 1941-1943. Päämajan edustajana Tallinnaan hän oli saksalaisten miehityksen aikana 1943-1944. Helsingin kaupungin komendanttina hän toimi 1944-1945. Toimistopäällikkönä pääesikunnassa Ingelius oli 1946-1949 ja osastopäällikkönä vuodesta 1949 alkaen.